Wanita Lebih Ramai Alami Kecelaruan Bipolar? Ambil Tahu 14 Tanda Amaran Ini!

Kecelaruan bipolar adalah penyakit mental yang dikaitkan dengan
perubahan mood
. Antara tanda penyakit bipolar disorder lazim adalah perubahan mood yang melampau, daripada mania ke kemurungan dan sebaliknya.

Perubahan mood tersebut mungkin juga bercampur, jadi anda kemungkinan berasa gembira dan tertekan pada masa yang sama.

Kecelaruan bipolar
 bukanlah diagnosis yang jarang berlaku. Simptom kebiasaannya muncul dalam
kalangan remaja
 atau orang dewasa, tetapi boleh juga berlaku pada kanak-kanak.

Faktanya, wanita lebih cenderung didiagnosis dengan bipolar berbanding lelaki, walaupun sebabnya masih tidak diketahui.

Kecelaruan bipolar boleh menjadi sukar untuk didiagnosis, tetapi terdapat tanda-tanda amaran yang boleh anda kenal pasti.

Apakah tanda penyakit bipolar disorder?

Tanda bipolar dan simptom kecelaruan bipolar berbeza-beza. Kebanyakan simptom ini juga boleh berlaku disebabkan keadaan lain, menyebabkan keadaan ini sukar untuk didiagnosis.

Tanda amaran kecelaruan bipolar secara umumnya boleh dibahagikan kepada mania dan kemurungan.

7 tanda penyakit bipolar disorder mania

Tanda penyakit bipolar jenis mania boleh menyebabkan simptom-simptom lain juga, tetapi tujuh tanda utama fasa kecelaruan bipolar ini adalah:

Rasa terlalu gembira untuk jangka waktu yang panjang.

Kurang keperluan untuk tidur.

Bercakap dengan cepat, selalunya dengan pemikiran yang cepat.

Berasa
sangat gelisah
 atau impulsif.

Menjadi mudah terganggu.

Terlebih keyakinan diri dalam kebolehan anda.

Terlibat dalam tingkah laku berisiko, seperti mengadakan hubungan seks rambang, berjudi dengan wang simpanan, atau berbelanja besar.

7 tanda kemurungan

Seperti mania, kemurungan boleh menyebabkan
simptom-simptom lain
 juga, tetapi di sini terdapat tujuh tanda utama
kemurungan daripada kecelaruan bipolar
:

Berasa sedih atau putus asa untuk tempoh masa yang lama.

Memencilkan diri daripada rakan dan ahli keluarga.

Kehilangan minat dalam aktiviti yang pernah anda gemari.

Mempunyai perubahan ketara dalam
selera makan
.

Berasa keletihan atau kurang tenaga.

Mempunyai masalah dengan ingatan, tumpuan dan membuat keputusan.

Memikirkan atau mencuba bunuh diri, atau kerap berfikir tentang kematian.

Jika anda menemui doktor sewaktu episod kemurungan dan belum pernah mengalami mania, anda mungkin akan didiagnosis dengan
kemurungan.

Kajian mendapati bahawa kira-kira 15% pesakit didiagnosis dengan kecelaruan kemurungan major sebenarnya menderita penyakit bipolar.

Faktor risiko bipolar pada pesakit yang didiagnosis dengan kecelaruan kemurungan major termasuklah:

Sekurang-kurangnya dua episod mood melampau di masa lalu

Sejarah keluarga dengan tanda jenis mania

Kejadian simptom psikiatri pertama sebelum usia 30 tahun

Episod kemurungan
 semasa berlangsung kurang daripada satu bulan

Ketidakstabilan mood dengan antidepresan

Mengalami perasaan bercampur

Maklumkan kepada doktor jika anda mengalami
sebarang simptom
 berkaitan bipolar atau keadaan mental yang lain.


Mengapa Saya Sering Mengantuk Ketika Berpuasa?

Setiap tahun, di bulan Ramadan, umat Islam yang sihat diwajibkan berpuasa. Perubahan pola makan dan aktiviti sepanjang Ramadan boleh mempengaruhi jam biologi dan metabolisme tubuh kita.

Irama sirkadian yang mengawal kitaran tidur-bangun manusia merupakan kitaran yang paling mudah diamati dalam kehidupan seharian. Irama sirkadian ini diatur oleh saraf hipotalamus yang terletak di otak manusia. Pelbagai kajian menunjukkan bahawa tubuh memerlukan tidur agar tetap sihat dan menjaga fungsi fizikal dan sosial. Oleh kerana itu pola tidur berkait dengan prestasi seseorang di siang hari.

Bulan Ramadan memerlukan umat Islam untuk berpuasa di siang hari, dan ini dikaitkan dengan perubahan pola tidur. Aktiviti seperti makan, minum, interaksi sosial, dan senaman sering kali ditangguhkan sehingga malam hari, sehingga mengurangkan jam tidur dan kualiti tidur di bulan Ramadan. Perubahan ini, walaupun tidak teruk, boleh menyebabkan seseorang mengantuk atau tidak fokus di siang hari.

Kenapa irama sirkadian tubuh berubah ketika puasa?

Perubahan pola makan dari tiga kali sehari menjadi dua kali sehari di waktu malam, disertai dengan aktiviti yang bertambah di malam hari, boleh mengubah metabolisme tubuh seseorang, seperti suhu teras badan dan pola tidur. Bulan Ramadan yang selari dengan musim panas di negara yang berhampiran kutub boleh menyebabkan masa puasa bertambah berbanding dengan musim kemarau atau sejuk. Oleh sebab itu, perubahan pola hidup yang terjadi lebih terasa.

Beberapa kajian menunjukkan bahawa berpuasa boleh menyebabkan perubahan irama sirkadian. Semasa berpuasa, suhu teras badan dan pengeluaran hormon kortisol di siang hari menurun, dan pengeluaran hormon melatonin juga dilaporkan berkurang sewaktu berpuasa. Perlu diketahui, melatonin merupakan hormon utama yang mengawal kitaran tidur-bangun dengan cara mengubah suhu teras badan, sedangkan kortisol yang disebut sebagai ‘hormon stress’ membantu kita untuk kekal terjaga di siang hari.

Pukul 1400 hingga 1600 adalah waktu ‘krisis’ mengantuk semasa berpuasa

Semasa bulan Ramadan, umat Islam sering kali menunda jam tidurnya agar mempunyai masa lebih untuk makan, minum, berbual, dan melakukan aktiviti lain di malam hari. Selain itu, di bulan puasa juga terdapat ibadah tarawih yang boleh menambah mengurangkan jam tidur bagi sebahagian orang. Amalan makan dan snek, aktiviti fizikal atau sukan di malam hari boleh meningkatkan suhu teras badan yang menyebabkan gangguan tidur di malam hari.

Hal-hal di atas akhirnya mengakibatkan perubahan pola tidur di bulan Ramadan. Kajian menunjukkan bahawa rata-rata terdapat kelewatan masa tidur selama satu jam di bulan Ramadan, dan jam tidur dikurangkan sebanyak 30-60 minit yang menyebabkan orang yang berpuasa mengantuk di siang hari.

Pemeriksaan menggunakan EEG-
based Multiple Sleep Latency Test
 (MSLT) menunjukkan bahawa rasa mengantuk paling kerap berlaku pada jam 14:00 hingga 16:00 bagi orang yang berpuasa. Ini menyebabkan peningkatan kekerapan tidur siang hingga tiga kali ganda di bulan Ramadan, walaupun keadaan ini biasanya kembali normal dalam 15 hari selepas berpuasa. Tiada pengambilan kafein dan nikotin di siang hari juga dapat menambah rasa mengantuk bagi sesetengah orang.

Bagaimana mengatasi rasa mengantuk di siang hari ketika berpuasa?

Puasa tidak boleh menjadi alasan bagi kita untuk menurunkan prestasi kerja atau di sekolah sepanjang bulan Ramadan. Justeru, ia harus dijadikan sebagai cabaran agar dapat meningkatkan prestasi kita selanjutnya. Tip berikut yang boleh dilakukan agar kekal segar di siang hari sewaktu berpuasa.

Buat jadual tidur tetap di malam hari dan cuba untuk mengikutinya sepanjang bulan Ramadan. Kurang tidur boleh menyebabkan tubuh mempunyai “hutang tidur” sehingga kita mengantuk di siang hari.

Usahakan untuk sering terdedah kepada sinar matahari di siang hari untuk mengukuhkan irama sirkadian tubuh.

Elakkan cahaya buatan yang berpunca dari peranti mudah alih sebelum tidur malam.

Jaga pola makan, kerana diet yang seimbang boleh membuat anda tidur dengan baik. Sesetengah orang tidak boleh tidur dengan perut kosong. Snek kecil boleh diambil tetapi makanan berat boleh mengganggu tidur. Beberapa sumber menganjurkan untuk minum susu, kerana kandungan triptopan dalam susu boleh mencetuskan rasa mengantuk.

Elakkan minuman berkafein sekurang-kurangnya 4 jam sebelum waktu tidur.

Tidur siang jika diperlukan, selama 15-30 minit sudah mencukupi untuk merehatkan badan agar dapat kekal segar di siang hari.


Pernah Terfikir Rasa Air Mani? Ambil Tahu 4 Sebab Warna, Bau & Rasanya Berubah!

Pernahkah kalian terfikir apa rasa air mani? Ke
banyakan kita juga sudah pasti mahu tahu tapi tidak mahu untuk mencuba rasanya sendiri.

Jadi, jom sama-sama kita ikuti artikel ini untuk mengetahui mengenainya dengan lebih mendalam lagi!

Untuk mendapatkan lebih banyak info tentang Kesihatan Lelaki, sila dapatkannya
di sini.

Apa yang wujud dalam air mani lelaki?

Sebelum mengetahui rasanya, kita perlu tahu terlebih dahulu
komposisi yang terdapat dalam sperma
.

Untuk pengetahuan anda, majoriti cecair yang terkandung di dalamnya adalah dihasilkan dari rembesan organ reproduktif lelaki.

Ia mengandungi asid sitrik, asid amino, fruktosa, enzim, potasium, zink, phosphorylcholine dan prostaglandin.

Secara terperincinya, air mani lelaki boleh dihuraikan seperti berikut:

46 hingga 80 peratus cecair terhasil dari seminal vesicles

13 hingga 33 peratus cecair terhasil dari kelenjar prostat

5 peratus cecair terhasil dari testis dan epididymis

2 hingga 5 peratus cecair terhasil dari kelenjar uretra dan Cowper atau Bulbourethral

Komposisi berikut kemudiannya menciptakan air mani yang mengandungi sperma.

Ia mempunyai beberapa karateristik yang boleh dipecahkan kepada beberapa bahagian.

Pun begitu, ia mungkin berlainan bagi setiap lelaki bergantung kepada diet mereka!

Jadi, jangan terlalu gusar jika anda punya adalah sedikit berbeza berbanding dengan lelaki lain ya?

Warna air mani lelaki

Dari segi warna,
sperma normal mempunyai warna yang agak terang dan jernih
. Ia mungkin kelihatan seperti berwarna putih, sedikit kuning atau sedikit kelabu.

Bau air mani lelaki

Dari segi bau,
sperma normal mempunyai bau yang agak kuat dan menyengat
. Ia mungkin boleh diumpamakan seperti bau klorin yang selalu dijumpai dalam air di kolam renang.

Rasa air mani lelaki

Dari segi rasa pula,
 sperma normal mempunyai rasa yang masin, manis, pahit, bergantung kepada individu
.

Mengapa? Ini disebabkan oleh diet makanan dan minuman yang akan mengubah komposisi sebatian di dalam sperma, sekali gus turut mengubah rasanya.

#1. Faktor makanan

Makanan akan memberi kesan kepada air peluh, air liur dan segala air yang dikeluarkan oleh tubuh badan seperti susu badan.

Disebabkan itu, pakar menyimpulkan makanan mungkin turut memberi kesan kepada rasa air mani.

Ada pakar yang menyatakan bahawa buah-buahan sitrus akan membuat rasa sperma menjadi manis.

Malahan ada juga yang mengatakan bahawa sayur-sayuran hijau akan membuat rasa sperma menjadi pahit.

Namun ia masih memerlukan kajian lanjutan.

#2. Faktor minuman

Selain makanan, minuman seperti alkohol juga dikatakan akan mendatangkan kesan kepada rasa sperma.

Ada kajian yang menyimpulkan bahawa alkohol akan membuat sperma menjadi masam, bergantung kepada jenis minuman keras yang anda minum.

Bukan rasanya sahaja,
alkohol juga sudah pasti akan menjejaskan kualiti dan kuantiti sperma anda
.

#3. Faktor kebersihan

Kebersihan adalah kunci utama dalam penentuan rasa sperma.

Jika anda tidak mengamalkan kebersihan yang bagus, sudah pasti warna, bau dan rasa air mani anda akan berubah menjadi tidak bagus.

Jadi, tolong sentiasa amalkan kebersihan dengan membersihkan alat kemaluan, merapikan bulu kemaluan serta mengamalkan kehidupan yang lebih sihat.

#4. Faktor lain

Bukan sahaja makanan, minuman dan kebersihan, ada juga perkara lain yang mungkin akan mengubah rasa sperma.

Antaranya adalah
tembakau yang terdapat dalam rokok
 serta
kafein yang terdapat dalam kopi
.

Ia dikatakan akan menjadikan sperma menjadi lebih berasid.

Sama seperti alkohol, ia juga sudah pasti akan menjejaskan sperma anda.

Selain itu, ia juga tidak baik untuk kesihatan anda secara umumnya!

Rasa air mani berbeza bergantung kepada individu

Kesimpulannya, rasa air mani adalah berlainan bagi setiap lelaki bergantung kepada beberapa faktor seperti yang telah dinyatakan.

Dalam pada itu, ia juga mempunyai khasiat tersembunyi rupanya!

Jadi, terjawablah sudah persoalan yang memalukan ini. J
ika masih ragu-ragu, bolehlah dapatkan khidmat nasihat daripada doktor pakar.

Jangan pula anda yang mencuba rasanya sendiri ya?


Ibu-Ibu Boleh Cuba 3 Resipi Mi Goreng Sedap Ini, Gerenti Anak Dan Suami Makan Bertambah!

Bersarapan dengan hidangan mi goreng yang panas-panas pada waktu pagi pasti akan membangkitkan selera makan. Apatah lagi jika dihidangkan dengan sambal tumis, hirisan limau, timun atau cili jeruk, pasti anda akan makan bertambah. Untuk ibu-ibu yang ingin masak mi
confirm
 sedap, boleh
try
 tiga resipi dan cara masak mee goreng di bawah ini. Kami kongsikan cara masak mee goreng basah dan beberapa jenis mi goreng yang lain.

Untuk mendapatkan lebih banyak info berkenaan Pemakanan Sihat, anda boleh klik
di sini
.

3 resipi dan cara masak mee goreng
confirm
 sedap!

Buat ibu-ibu di luar sana, mungkin anda ingin mencuba teknik dan bahan-bahan yang sedikit berbeza dalam hidangan mi goreng anda.

Sila lihat resipi yang kami kongsikan di bawah ini.

#1. Cara masak mee goreng budak-budak

Mi goreng ini lebih sesuai dimasak untuk kanak-kanak kerana tidak mengandungi sayur-sayuran.

Namun ia juga boleh dinikmati oleh sesiapa sahaja.

Bahan-bahannya ialah:

1 bungkus mi kuning

3 biji telur

2 biji bawang merah (kisar)

3 ulas
bawang putih
 (kisar)

6 tangkai
cili kering
 (kisar)

2 sudu makan sos tiram

5 sudu makan sos cili

5 sudu makan kicap manis

Setengah cawan air

Hirisan ayam
 atau daging

Cara memasak:

Panaskan sedikit minyak dan gorengkan telur menjadi telur hancur. Alihkan daripada kuali.

Kemudian, tumiskan bahan kisar sehingga garing.

Setelah bahan kisar garing, masukkan hirisan ayam atau daging. Masak seketika.

Setelah ayam atau daging masak, masukkan pula kesemua sos tiram, sos cili, dan juga kicap manis. Kemudian, masukkan air. Biarkan ia mendidih seketika.

Setelah itu, masukkan mi kuning ke dalam kuali. Gaul rata sehingga sebati.

Akhir sekali, masukkan telur hancur yang telah disediakan lebih awal tadi.

Siap untuk dihidang.

#2. Mi goreng basah mak mertua

Resipi mi goreng basah ini merupakan resipi warisan yang dipelajari daripada ibu mertua.

Ia boleh dikatakan sebagai antara resipi dan cara masak mee goreng basah yang paling sedap.

Bahan-bahan dan cara penyediaannya adalah seperti berikut:

1 bungkus mi kuning

8 ulas
bawang putih
 (ditumbuk)

Setengah biji bawang holland (dihiris)

2 sudu makan
cili kisar

5 sudu makan sos cili

2 sudu makan sos tomato

2 sudu makan sos tiram

1 sudu makan kicap manis

2 sudu makan kicap pekat

1 sudu makan sos ikan

Setengah sudu kecil garam

Setengah cawan air

2 biji telur

Sawi

Tomato

Hirisan ayam

Udang

Cara memasak:

Panaskan sedikit minyak di dalam kuali. Kemudian, tumiskan bawang putih, bawang holland dan cili kisar.

Masukkan hirisan ayam dan udang. Masak seketika.

Masukkan kesemua jenis sos dan kicap ke dalam kuali. Masukkan bersama setengah cawan air dan juga garam. Biarkan ia mereneh seketika.

Pecahkan telur dan masukkan ke dalam kuah mi tadi.

Setelah itu, masukkan mi dan gaul sehinggal sebati.

Kemudian, masukkan kesemua sayur ke dalam kuali.

Gaul seketika sehingga sayur agak masak.

Siap untuk dihidangkan.

#3. Mi goreng mamak terangkat

Bagi mereka yang kurang menggemari jenis mi goreng basah, anda boleh mencuba resipi dan cara masak mee goreng mamak ini.

Resepi mi goreng kering ini pastinya menaikkan selera makan anda.

Bahan-bahan yang diperlukan serta cara memasaknya adalah seperti berikut:

1 bungkus mi kuning

6 tangkai
lada kering
 (kisar)

3 biji bawang merah (kisar)

6 ulas
bawang putih
 (kisar)

6 sudu makan kicap manis

2 sudu makan sos tiram

2 sudu makan sos cili

2 biji telur

Satu sudu kecil serbuk kari atau serbuk kari mi segera

Sayur sawi

Taugeh

Kek ikan atau bebola ikan

Sotong

Udang

Garam secukup rasa

Cara memasak:

Panaskan sedikit minyak dan tumis bahan kisar sehingga garing.

Kemudian, masukkan kesemua sos dan kicap, serbuk kari, garam dan juga sedikit air.

Setelah mendidih, masukkan sotong, udang, kek ikan dan bebola ikan. Biarkan ia masak seketika.

Setelah itu, masukkan mi kuning ke dalam kuali dan gaulkan dengan sebati.

Pecahkan telur ke dalam kuali dan kacau. Kemudian, gaulkan mi bersama-sama telur tersebut.

Gaul sehingga telur menjadi agak masak dan kering.

Siap untuk dihidangkan.

Diharapkan resipi mi goreng yang dikongsikan ini boleh membantu anda untuk mempelbagaikan hidangan mi goreng di rumah.

Barulah anak-anak lebih berselera untuk makan setiap hari.

Selamat mencuba!


7 Khasiat Sengkuang Cina Yang Anda Hanya Akan Tahu Lepas Baca Artikel Ini!

Penulis yakin bahawa masih ramai yang belum tahu tentang khasiat sengkuang cina pada tubuh badan manusia kerana
 tumbuhan ini mungkin kurang popular
 dalam kalangan masyarakat kita.

Jom terus baca artikel ini kalau mahu tahu lebih lanjut!

Untuk mendapatkan lebih banyak info tentang Pemakanan Sihat, sila dapatkannya
di sini.

Apa itu sengkuang cina?

Untuk pengetahuan anda semua, tumbuhan ini dinamakan sebagai
water chestnut
dalam bahasa Inggeris meskipun ia bukan pula sebahagian daripada keluarga kekacang.

Ia mungkin dikenali dengan nama tersebut ekoran rupanya yang
hampir mirip dengan buah berangan
 atau
chestnut
sedangkan ia tergolong di dalam kategori sayuran berumbi.

Sangat popular di benua dan rantau kita,
sayuran ini banyak digunakan dalam masakan
 ekoran rasanya yang manis. Apa yang menarik lagi, ada banyak cara untuk memasak.

Anda mungkin boleh goreng, kukus, panggang atau makan begitu sahaja dalam usaha untuk mendapatkan khasiat sengkuang ini yang mungkin masih ramai lagi belum tahu.

Jangan terkejut pula jika kami kata sayuran ini boleh buat anda tambah sihat, ia mungkin benar!

Apa khasiat sengkuang cina?

Menurut sorotan kajian yang lepas, tumbuhan ini memang punya banyak khasiat. Dalam pada itu, setiap 100 gram (3.5 auns) sayuran ini mungkin akan mengandungi nutrisi seperti yang berikut:

Kalori – 97 kcal

Karbohidrat – 23.9 gram

Lemak – 0.1 gram

Protein – 2 gram

Serat – 3 gram

Khasiat sengkuang cina #1. Sebatian antioksidan

Sebatian antioksidan yang wujud secara semula jadi
 di dalam sayuran ini adalah sangat penting bagi melindungi tubuh badan individu daripada sebarang aktiviti radikal bebas.

Radikal bebas yang terkumpul dan terjadi di dalam tubuh badan mungkin akan melemahkan sistem imun lantas meningkatkan risiko kondisi kronik seperti diabetes dan kanser.

Berita baik buat anda, kandungan
 ferulic acid
,
 gallocatechin gallate
,
epicatechin gallate
, dan
catechin gallate
di dalam sayuran ini akan dapat bantu meneutralkan aktiviti radikal bebas itu.

#2. Membantu dalam penurunan berat badan

Seperti mana yang telah kami nyatakan di atas tadi, tumbuhan ini mengandungi jumlah kalori yang sangat rendah. Jadi, ia sangat sesuai
diambil jika anda mahu kawal berat badan
.

Bukan itu sahaja, sengkuang ini juga adalah antara jenis
high volume food
 dengan kandungan air sekitar 74% sekali gus mampu bantu individu rasa kenyang dengan lebih lama.

#3. Menyokong sistem penghadaman tubuh badan

Dipercayai, 12% daripada jumlah keperluan serat seharian individu itu boleh dipenuhi hanya dengan ambil sengkuang ini lantas membuktikan ia memang kaya dengan nutrisi ini.

Dengan khasiat ini, maka masalah berkaitan dengan sistem pencernaan seperti kondisi
sembelit, cirit-birit, buasir, asid refluks
 dan lain-lain lagi mungkin akan dapat dielakkan.

#4. Mengurangkan risiko sakit jantung

Dalam amalan rawatan tradisional orang lama, sengkuang ini juga mungkin sering digunakan untuk membantu merawat masalah tekanan darah tinggi serta isu yang berkaitan.

Pengambilannya turut dipercayai mampu
menurunkan risiko sakit jantung
 ekoran tekanan darah yang sudah terkawal serta sangat tinggi dengan nutrien kalium dan potasium.

Khasiat sengkuang ini #5. Menyejukkan badan

Antara khasiat yang mungkin paling menarik, sayuran ini turut dipercayai mampu menyejukkan badan. Ia adalah kesan yang hampir
sama seperti ketika anda minum air kelapa
.

Tambah lagi dengan cuaca di negara kita yang kerap sahaja panas, agak sesuai untuk anda ambil tumbuhan ini!

Khasiat sengkuang ini #6. Mengelakkan kanser

Antara oksidan yang wujud di dalam tumbuhan ini adalah
ferulic acid
. Saintis mendapati bahawa ia mampu membantu
menghambat dan melawan pertumbuhan sel kanser
.

Antara jenis kanser yang dipercayai dapat dielakkan adalah kanser kulit, tulang, tiroid dan payudara!

#7. Bagus untuk bayi demam kuning

Penyakit jaundis itu
mungkin biasa akan berlaku kepada bayi
 yang baru lahir. Dalam perubatan tradisional, ramai ibu bapa yang menggunakan kunyit, bawang dan lain-lain herba termasuk juga sengkuang ini untuk dijadikan ubatan sapuan.

Pun begitu, anda harus tahu bahawa tidak wujud bukti saintifik yang kata khasiat sengkuang cina ini betul berkesan atau tidak dan ia mungkin harus kekal sebagai alternatif sahaja.

Bagaimana cara ambil sengkuang cina?

Ia tidak sukar dan anda boleh ambil dalam dua cara mudah
 yakni sebagai makanan atau minuman
!

Sebagai makanan, anda boleh makan isinya begitu sahaja setelah kulitnya dikopek dan dibuang. Atau anda juga boleh masak ia dengan cara goreng, kukus, rebus, panggang serta lain-lain.

Sebagai minuman, anda boleh minum isinya begitu sahaja setelah ia diekstrak menjadi bentuk jus. Atau anda turut boleh cari ia di pasar raya terdekat untuk menjimatkan masa dan tenaga.


JANGAN Main-main! Makin Ramai Yang Dijangkiti Demam Campak Jika Tahap Suntikan Vaksin Semakin Menurut.

Pada tahun 2000, measles atau demam campak diisytiharkan telah dihapuskan di Amerika Syarikat, apabila tiada transmisi virus yang dilihat di negara itu selama lebih daripada 12 bulan. Walau bagaimanapun, pada hari ini, Amerika Syarikat dan banyak negara lain yang juga telah menghilangkan penyakit ini
sedang mengalami kembali penularan wabak campak akibat penurunan peratusan liputan vaksin campak.

Menurut laporan penyelidikan yang dilaksanakan oleh pakar-pakar penyakit berjangkit di
National Institute of Allergy and Infectious Diseases (NIAID)
, sebahagian daripada
National Institutes of Health
, dan Milton S. Hershey Medical Center,
Penn State University College of Medicine
, sekiranya tidak memberi fokus tumpuan yang diperbaharui terhadap usaha vaksinasi campak, penyakit tersebut mungkin akan kembali dengan sepenuhnya.

Penyelidikan tersebut diterbitkan dalam jurnal
New England Journal of Medicine.

Bagaimana demam campak berjangkit?

Demam campak atau measles adalah penyakit yang sangat berjangkit yang ditularkan melalui titisan pernafasan dan zarah aerosolisasi yang boleh kekal di udara sehingga dua jam.

Penyakit ini sering dilihat berjangkit dalam kalangan kanak-kanak kecil, dan gejala penyakit ini dicirikan oleh demam, malaise, kesesakan hidung, konjunktivitis, batuk dan ruam merah.

Kebanyakan individu yang mempunyai demam campak pulih tanpa komplikasi dalam masa seminggu.
Walau bagaimanapun, untuk bayi, individu yang kekurangan imun, dan populasi terdedah yang lain, kesan jangkitan measles boleh menjadi sangat teruk
.

Komplikasi yang jarang berlaku boleh berlaku, termasuklah radang paru-paru, ensefalitis, jangkitan sekunder yang lain, buta dan juga kematian. Sebelum vaksin campak dapat dibangunkan,
penyakit ini telah membunuh antara 2 hingga 3 juta orang setiap tahun di seluruh dunia
.

Hari ini, campak masih menyebabkan lebih daripada 100,000 kematian di seluruh dunia setiap tahun.

Pentingnya vaksin demam campak diambil

Demam campak dapat dicegah melalui vaksin yang sangat efektif dan selamat. Setiap komplikasi dan kematian yang berkaitan dengan jangkitan ini adalah “tragedi yang boleh dicegah yang boleh dielakkan melalui vaksinasi’.

Sesetengah individu enggan untuk memberi vaksinasi kepada anak-anak mereka berdasarkan maklumat palsu berkenaan vaksin
.

Sebagai contoh, mereka mungkin takut bahawa vaksin itu akan menimbulkan risiko autisme terhadap anak mereka, kepalsuan berdasarkan tuntutan yang salah dan palsu.

 Sebilangan kecil individu mempunyai kontraindikasi perubatan yang sah terhadap vaksin campak, seperti kekurangan imun tertentu, tetapi hampir semua individu boleh divaksin dengan selamat.

Kesan imuniti berkelompok hasil daripada vaksin demam campak

Apabila paras liputan vaksin jatuh, ia akan melemahkan perlindungan yang akan diberikan oleh imuniti kelompok.
Imuniti berkelompok ialah perlindungan secara tidak langsung yang menghasilkan peratusan masyarakat yang cukup tinggi
, yang kebal terhadap jangkitan penyakit .

Tanpa imuniti berkelompok ini, kanak-kanak kecil yang tidak divaksin dan individu yang tidak mempunyai sistem imun yang kuat akan berisiko besar untuk mendapat jangkitan sehingga boleh membawa maut.

Terdapat satu contoh kes di mana seorang kanak-kanak yang mempunyai demam campak telah menjangkiti 23 kanak-kanak lain di sebuah klinik onkologi pediatrik. Jangkitan tersebut telah menyebabkan adanya kes kematian dengan kadar kematian sebanyak 21 peratus.

Kesimpulan

Sekiranya kadar pengambilan imunisasi terus menurun,
wabak demam campak ini mungkin akan berlaku dengan lebih kerap.
 Ia adalah satu hal atau prospek yang digambarkan oleh penyelidik-penyelidik sebagai sesuatu yang “membimbangkan.’

Walau bagaimanapun, menurut kajian, untuk mencapai matlamat ini, ia amat memerlukan tindakan kolektif atau tindakan secara bersama dalam kalangan ibu bapa dan pengamal penjagaan kesihatan.

Baca juga:

WHO Cadangkan Siri Pertama Vaksin Difteria Bermula Seawal Umur 6 Minggu

Vaksinasi Kanak-kanak Menurun di Sebahagian Besar Negara-negara Afrika

Fakta Tentang Vaksin yang Anda Perlu Tahu

PERHATIAN! Ini 10 Jenis Vaksin Bayi, Remaja & Orang Dewasa Perlu Ambil, Siap Ada Harga Lagi

Kaum Adam, Ini Senarai LENGKAP 21 Pemeriksaan Kesihatan & Vaksin Perlu Buat!


Selamatkah Jika Ibu Hamil Minum Kopi?

Semasa hamil, adalah dinasihatkan supaya anda memberi perhatian kepada pemakanan anda memandangkan makanan dan minuman memberikan kesan yang ketara kepada perkembangan bayi dalam kandungan. Ramai individu percaya bahawa wanita hamil tidak boleh menyentuh kopi. Walaupun kenyataan ini sedikit kejam, namun kajian menyarankan supaya bakal ibu untuk mengawal pengambilan kafein mereka.

Saya kini hamil, jadi perlukah saya berhenti minum kopi dan mengambil sebarang sumber makanan yang mengandungi kafein?

Jika anda sedang hamil, adalah lebih baik jika anda mengehadkan pengambilan kafein anda. Akan tetapi, berapa banyak yang boleh anda ambil? Selepas pelbagai kajian dan perdebatan dilakukan, masih tiada sebarang jawapan jelas mengenai jumlah kafein yang dikatakan selamat untuk diambil semasa hamil. Menurut American College of Obstetricians and Gynecologists (ACOG), wanita hamil perlu mengehadkan pengambilan kafein mereka kepada kurang daripada 200 miligram sehari, yang bersamaan dengan kira-kira satu  cawan kopi.

Apakah kebimbangan jika minum kopi semasa hamil?

Semasa minum kopi, kafein akan memasuki plasenta, pergi ke cecair amniotik dan mengalir ke aliran darah bayi anda. Sungguhpun tubuh anda boleh menghilangkan kafein, namun berbeza dengan tubuh bayi yang masih belum terbentuk sempurna dan tidak boleh menghilangkan kafein. Sebagai akibatnya, pendedahan bayi kepada kesan kafein adalah lebih panjang berbanding dengan kesan yang anda alami.

Sehingga ke hari ini, para penyelidik masih berterusan menentukan kesan sebenar kafein kepada ibu hamil dan bayi dalam kandungan. Walau bagaimanapun, satu kajian penting menunjukkan ibu yang mengambil kafein lebih daripada 300 miligram sehari melahirkan bayi yang lebih kecil untuk usia gestasi mereka.

Selain itu, kafein juga boleh menyebabkan insomnia dan membuatkan anda berasa berdebar-debar. Selain bertindak sebagai perangsang, kafein juga meningkatkan kadar jantung anda, tekanan darah, dan membuatkan anda berasa pedih hulu hati, dengan cara menyebabkan pengeluaran asid perut.

Semasa hamil, kesan yang disebabkan oleh kafein kelihatan lebih ketara jika bayi dalam kandungan semakin meningkat minggu. Kemampuan tubuh anda untuk menghapuskan kafein juga semakin perlahan. Akhirnya, anda akan mengalami paras yang lebih tinggi dalam aliran darah anda. Dalam trimester kedua pula, badan anda mengambil dua kali lebih lama untuk menghapuskan kafein daripada badan berbanding dengan jika anda tidak hamil. Dan, semasa trimester ketiga pula, ia mengambil masa tiga kali lebih lama.

Satu lagi sebab untuk anda mengurangkan pengambilan kafein adalah kerana minuman ini akan menyukarkan tubuh anda untuk menyerap zat besi. Jika anda minum kopi atau teh, adalah lebih baik untuk anda menikmatinya di antara hidangan supaya ia memberikan kurang kesan kepada penyerapan zat besi.

Apakah jenis makanan dan minuman yang mengandungi kafein?

Selain kopi, terdapat beberapa jenis minuman yang mengandungi kafein, termasuklah:

Teh

Minuman ringan

Minuman tenaga

Coklat

Aiskrim kopi

Ubatan tanpa preskripsi (over-the-counter)


Jangan Hanya Bilas Guna Air! Ini Cara Terbaik Cuci & Steril Botol Susu Supaya Anak Tak Sakit

Tahukah anda, ibu bapa perlu mencuci dan mensteril botol susu anak dengan betul sehinggalah mereka berusia 12 bulan? Tetapi, ramai yang terlupa, bukan botol susu sahaja yang perlu dibersihkan. Jangan lupa gunakan berus cuci botol susu! Malah, berus botol susu, penutup dan puting juga perlulah disterilkan sekali setiap 2-3 minggu!

Tetapi, apakah
kepentingan mencuci dan mensteril botol susu anak?
 Pada botol susu si manja, terdapat banyak kawasan atau rekahan yang berpotensi menjadi
tempat pembiakan bakteria.

Untuk memastikan botol susu anak sentiasa bersih, ibu bapa haruslah mencucinya selepas setiap kali penggunaan untuk mengelakkan anak
terkena sebarang jangkitan
 yang boleh menyebabkan si
manja muntah atau cirit-birit.

Dalam artikel kali ini, kami akan berikan beberapa tip untuk bersihkan botol susu, terutamanya untuk
first time mothers
 di luar sana!

Untuk mendapatkan lebih banyak info tentang Keibubapaan, sila dapatkannya
di sini.

Mengapa saya perlu steril, basuh dan berus cuci botol susu anak?

Sistem imun bayi masih lagi lemah dan belum berkembang dengan baik. Sebab itulah, ibu bapa perlu memastikan barang yang digunakan oleh si manja, terutamanya botol susu mereka berada dalam keadaan yang bersih dan bebas kuman.

Bukan itu sahaja, susu juga merupakan medium yang sangat digemari bakteria. Jika tidak dibersihkan dengan betul,
bakteria boleh membiak di sekitar rekahan, puting atau di kawasan sempit pada botol susu
 dan menyebabkan anak jatuh sakit.

Selain membasuh, ibu bapa juga perlulah mensteril botol susu anak sekali setiap 2-3 minggu untuk mengurangkan risiko anak terkena jangkitan.

Tetapi, berapa kali perlu basuh dan steril botol susu anak? Botol susu perlulah dibasuh selepas setiap penggunaan.
Jika anak tidak menghabiskan susu formula dalam masa 2 jam
, buang susu yang tinggal di dalam botol.

Bakteria atau kuman boleh merebak dengan pantas jika
susu ibu atau susu formula
 ditambah ke dalam botol yang tidak dicuci dengan betul atau hanya dibilas dengan air. Jadi, pastikan anda basuh botol susu anak dengan betul. Jangan malas ya!

Selain itu, botol susu juga perlu disterilkan pada penggunaan pertama. Anda juga boleh sterilkan botol susu anak sekali setiap 2-3 minggu atau ketika anak jatuh sakit.

Jika anak dilahirkan pramatang
 atau mempunyai sistem imun yang lemah, ibu bapa perlu mensteril botol anak setiap hari.

Cara membasuh botol dengan berus botol susu

Kebanyakan ibu akan membasuh botol susu anak menggunakan tangan. Ia merupakan satu cara yang mudah, cepat dan efisien. Tetapi, jangan basuh sahaja! Sental juga bahagian dalam botol dengan berus botol susu supaya segala saki-baki susu dapat ditanggalkan.

Untuk mencuci botol anak menggunakan tangan, ikuti langkah di bawah:

Basuh botol susu dengan sabun dan air selama 20-30 saat.

Asingkan botol susu dan aksesori lain. Kemudian, bilas semua bahagian ini di bawah air yang mengalir. Kalau boleh, jangan biarkan botol susu anak di dalam singki. Letakkan di dalam baldi atau besen kecil.

Letakkan semua bahagian botol di dalam besen. Kemudian, tuangkan air panas.
Jangan gunakan sabun yang keras
. Cukup sekadar sabun basuh pinggan.

Biarkan ia tenggelam selama 5 minit. Proses ini akan melonggarkan sebarang saki-baki susu yang melekat di dalam botol.

Sental botol dengan berus botol susu. Akhir sekali, picit air melalui puting botol untuk memastikan ia benar-benar bersih.

3 cara untuk sterilkan botol dan berus botol susu

Selain menggunakan pensteril elektrik, ibu bapa juga boleh menggunakan 3 kaedah mudah menggunakan air mendidih, ketuhar gelombang mikro atau peluntur untuk mensterilkan botol anak.

1. Steril menggunakan air mendidih

Ini merupakan langkah paling mudah dan selamat untuk mensterilkan botol anak. Lakukan proses pensterilan dengan langkah-langkah berikut:

Pisahkan bahagian botol dan masukkannya ke dalam bekas yang besar. Anda juga boleh letakkan perkakas untuk membersihkan botol seperti berus botol susu ke dalam bekas yang sama.

Tuang air sehingga botol tersebut tenggelam. Pastikan tiada buih udara terperangkap di dalam botol.

Didihkan air dan pastikan ia terus mendidih selama 5 minit.

Biarkan air sejuk dan alihkan bahagian botol ke kawasan yang kering.

Baca juga:

Sebelum Beli, Ambil Tahu Dulu Apa Maksud BPA-Free Pada Botol Susu Anak Anda!

Botol Susu Punca Karies Pada Gigi Anak, Ini 8 Cara Untuk Mencegah Kerosakan Gigi Si Kecil

Penggunaan Botol Susu: Alternatif Penyusuan Bagi Ibu Bekerjaya

2. Steril menggunakan ketuhar gelombang mikro

Jika anda mempunyai ketuhar yang boleh menjalankan proses pensterilan, baca dahulu arahan supaya anda dapat menggunakan alat tersebut dengan betul. Pastikan ketuhar anda bersih dan periksa sama ada botol, berus botol susu dan puting selamat untuk
diletakkan di dalam ketuhar
 (
microwave safe
).

3. Steril menggunakan peluntur

Jika anda tidak mempunyai air mendidih atau ketuhar gelombang mikro, anda boleh gunakan peluntur sebagai langkah yang terakhir untuk steril botol dan berus cuci botol susu. Menurut CDC, ini langkah-langkah pensterilan menggunakan peluntur:

Campur 2 sudu peluntur ke dalam 1 gelen (16 cawan) air.

Tenggelamkan semua bahagian botol dan pastikan air masuk ke dalam setiap ceruk botol.

Biarkan botol tenggelam selama 2 minit.

Keluarkan botol daripada besen. Jangan bilas dengan air untuk elakkan kuman termasuk semula ke dalam botol.

Peluntur akan terurai dengan sendirinya ketika botol kering.


5 Snek Tinggi Protein yang Lazat Yang Boleh Diamal

Makanan protein membentuk blok organ, otot, kulit, hormon dan hampir semua perkara penting dalam tubuh anda.

Disebabkan ini,
anda harus mengambil protein
 berkualiti tinggi pada setiap hidangan.

Kajian menunjukkan bahawa ia meningkatkan kesihatan dalam pelbagai cara, seperti membantu mengurangkan berat badan dan lemak perut, sambil meningkatkan jisim dan kekuatan otot anda.

Diet berunser makanan protein juga
menurunkan tekanan darah
, melawan diabetes dan banyak lagi.

Antara makanan protein yang boleh anda amalkan

1. Badam

Badam adalah sejenis kacang yang sangat popular. Ia mengandungi nutrisi penting termasuk serat, vitamin E, mangan dan magnesium.

Kandungan protein
: 13% kalori. 6g per auns (28g) dengan 161 kalori.

2. Telur

Telur adalah antara makanan yang paling sihat dan berkhasiat di dunia.

Ia mengandungi vitamin, mineral, lemak sihat,
 antioksidan melindungi mata dan nutrien otak yang kebanyakan orang tidak mendapat secukupnya.

Keseluruhan telur dikenali makanan protein, tetapi telur putih adalah hampir protein tulen.

Kandungan protein
: 35% kalori dalam sebiji telur. Sebiji telur besar mengandungi 6g protein dengan 78 kalori.

3. Tuna tinggi protein

Tuna adalah sejenis ikan yang sangat popular dan merupakan makanan protein. Ia rendah lemak dan kalori, jadi apa yang tinggal adalah hanya protein.

Seperti ikan lain, tuna juga
sangat tinggi dalam pelbagai nutrien dan mengandungi
lemak omega-3
 yang baik.

Kandungan protein
: 94% kalori. Secawan (154g) mengandungi 39g protein dengan hanya 179 kalori.

4. Biji labu

Labu mengandungi biji yang boleh dimakan dikenali biji labu.
 Ia tinggi dengan kebanyakan nutrien termasuk iron, magnesium dan zinc.

Kandungan protein
: 14% kalori. 28g mengandungi 5h protein dengan 125 kalori.

5. Kacang

Kacang tinggi protein, serat, magnesium
 dan kebanyakan kajian menunjukkan ia membantu anda mengurangkan berat badan.

Mentega kacang juga termasuk dalam kalangan makanan protein, pastikan tidak makan terlalu banyak.

Kandungan protein
: 16 kalori. 27g mengandungi 7g protein dengan 159 kalori.


Senarai 29 Jenis Makanan Anda Mesti Ambil @ Elak Lepas Kena Serangan Jantung!

Selepas mendapatkan rawatan bagi serangan sakit jantung, anda diwajibkan untuk menukar gaya pemakanan
.
 Ini kerana,
 diet sihat amat penting diamalkan
 selepas serangan pertama. Apakah jenis makanan sihat untuk jantung?

Untuk mendapatkan lebih banyak informasi tentang Penyakit Jantung, anda boleh klik
di sini
.

Kenapa perlu tukar kepada makanan sihat untuk jantung?

Sebelum berlakunya serangan jantung, anda mungkin makan apa sahaja yang anda mahu. Pantang dilihat menyelerakan, pasti anda akan beli.
Anda juga makan tanpa had setiap masa.

Namun, selepas anda
mendapatkan rawatan serangan jantung
, banyak perkara yang perlu diberikan perhatian terutamanya soal diet dan pemakanan.

Selepas serangan sakit jantung berlaku
, rawatan yang akan diberikan lebih tertumpu kepada kaedah pencegahan berbanding serangan jantung yang mungkin akan berlaku lagi kelak.

Oleh sebab itu, anda diwajibkan agar menukar diet anda kepada
diet makanan sihat untuk organ ini
.

Apa yang anda makan pasti akan memberi kesan kepada fungsi tubuh badan anda termasuklah jantung.

Jika anda m
akan makanan yang buruk, maka kesannya kepada jantung pastilah sangat negatif.

Namun, sekiranya anda makan
makanan untuk jantung lemah
, semestinya ia baik bagi kelangsungan jantung anda.

Senarai makanan sihat untuk jantung

Berikut adalah senarai beberapa jenis makanan sihat untuk jantung yang boleh anda ikuti.

Buah-buahan

Sayur-sayuran

Daging tanpa kandungan lemak

Ayam atau jenis daging burung lain tanpa kulit

Kekacang

Ikan

Bijirin penuh

Minyak berasaskan tumbuhan seperti minyak sawit dan minyak zaitun

Produk tenusu rendah lemak

Telur

Sayur atau buah-buahan dalam tin yang tidak mengandungi gula dan garam tambahan

Air kosong. Boleh ditambah perahan limau atau potongan timun untuk memberikan sedikit rasa tambahan pada air kosong

Diet makanan sihat untuk jantung yang boleh diikuti

Selain jenis makanan, ada juga
 beberapa jenis pelan diet yang sangat sesuai
 untuk keperluan jantung anda. Antaranya diet Mediterranean dan diet DASH.

Berikut adalah penerangan ringkas mengenai diet ini.

Diet Mediterranean

Diet Mediterranean adalah
 sejenis pelan pemakanan yang berasaskan makanan tradisional penduduk negara-negara Mediterranean.

Antara negara-negara Mediterranean ialah seperti Greece, Turki, Syria dan juga Sepanyol.

Penduduk di kawasan Mediterranean banyak mengambil sayur-sayuran dan
minyak zaitun dalam pemakanan
 mereka.

Makanan berprotein pula diambil dengan kuantiti yang sederhana sahaja.

Diet Mediterranean banyak menggunakan
minyak tumbuhan berbanding mentega
.

Kajian ada menunjukkan bahawa mereka yang mengamalkan diet ini mempunyai risiko yang lebih rendah untuk mengalami serangan jantung.

Diet DASH

Diet DASH adalah
sejenis pelan diet yang bertujuan mengawal tekanan darah
.

DASH adalah kependekan bagi istilah ‘
Dietary Approaches to Stop Hypertension’
 atau pendekatan diet untuk menghentikan hipertensi.

Diet DASH mengutamakan pengambilan buah-buahan, sayur-sayuran, selain produk tenusu rendah lemak.

Diet jenis ini juga sangat rendah kandungan lemak tepu dan juga kolesterol.

Sumber makanan berprotein
 juga dikawal pengambilannya, namun masih mengutamakan pemakanan yang tinggi kandungan serat, potasium, kalsium dan magnesium.

Salah satu fokus utama diet DASH adalah
 mengurangkan pengambilan garam harian
.

Diet DASH sangat sesuai bagi penghidap serangan sakit jantung kerana ia mengawal tekanan darah dan juga kesihatan jantung disebabkan pengurangan pengambilan garam dan kolesterol.

Makanan yang perlu dielakkan oleh pesakit jantung

Secara umumnya, bagi mereka yang baru menjalani
 rawatan serangan sakit jantung
, anda perlu mengelakkan makanan yang tinggi gula, garam dan lemak yang tidak sihat.

Jika anda tidak begitu pasti apakah jenis makanan yang perlu dielakkan, lihat senarai di bawah ini:

Makanan yang bergoreng

Makanan segera

Makanan dalam tin
 yang tinggi gula dan garam

Gula-gula

Pelbagai jenis kerepek

Makanan sejuk beku yang diproses

Biskut

Kek

Aiskrim

Sos pencicah seperti sos cili, mayones

Kicap

Minuman beralkohol

Minyak masak yang kerap dipakai
 semula berkali-kali

Pizza

Burger

Sosej

Makanan tinggi kandungan garam

Buat juga aktiviti lain untuk kesihatan jantung

Selain makanan, anda juga perlu melakukan aktiviti lain yang boleh
membantu menyihatkan jantung anda
. Anda tidak boleh bergantung kepada makanan sihat untuk jantung semata-mata.

Bagi menjaga kesihatan jantung, anda disarankan untuk melakukan aktiviti fizikal seperti bersenam atau berjalan kaki.

Anda juga boleh berenang kerana ia juga baik untuk kesihatan jantung anda.

Namun, sebarang aktiviti yang ingin dilakukan, rujuk kepada doktor yang merawat anda terlebih dahulu.

Doktor akan melihat kesesuaian anda untuk melakukan aktiviti seperti ini bagi
mengelakkan sebarang komplikasi lain.


Varikosel

Definisi

Apa itu Varikosel?

Varikosel adalah pembengkakan atau pembesaran pada vena skrotum seperti penyakit vena varikos di kaki. Skrotum adalah kantung kulit di bawah penis yang mengandungi buah zakar. Skrotum mempunyai dua bahagian, kanan dan kiri. Vena membawa darah daripada sel dan tisu balik ke jantung, di mana sel-sel darah boleh mendapatkan oksigen. Varikosel boleh berlaku di satu atau kedua-dua bahagian skrotum. Penyakit ini kebiasaannya berlaku di bahagian kiri kerana vena di sebelah kiri menaggung tekanan yang lebih tinggi berbanding di sebelah kanan. Varikosel boleh menyebabkan skrotum meregang.

Apakah kebarangkalian Varikosel?

Varikosel adalah penyakit yang biasa dalam kalangan remaja dan orang tua tetapi boleh juga berlaku kepada kanak-kanak. Penyakit ini tidak mengganggu aktiviti harian tetapi ia boleh mengakibatkan kemandulan. Peratusan lelaki yang mandul disebabkan varikosel mencecah 40%.

Simptom-simptom

Apakah simptom-simptom Varikosel?

Simptom varikosel kebiasaanya susah untuk dikenalpasti. Pesakit selalunya tidak sedar sehingga doktor melakukan pemeriksaan. Kadangkala, pesakit merasakan skrotumnya semakin membesar tetapi tiada rasa sakit atau pesakit merasakan sakit atau berat pada skrotum. Varikosel boleh membuatkan testis mengecut akibat tekanan.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Varikosel biasanya tidak menyebabkan simptom yang teruk sehingga memerlukan perhatian atau rawatan dari doktor. Walaubagaimanapun, sekiranya anda ada rasa sakit, bengkak pada skrotum, saiz penis yang tidak normal atau bimbang jika anak anda menghidapi varikosel, sila berhubung dengan doktor anda. Selain itu, jika anda mempunyai simptom-simptom di atas, masih terdapat kebarangkalian yang anda tidak menghidapi varikosel tetapi penyakit yang lebih serius dengan simptom yang sama.

Punca

Apakah yang mengakibatkan varikosel?

Vena mempunyai injap satu hala yang membantu menolak darah dalam satu arah ke vena yang lebih besar. Apabila injap di dalam vena dan skrotum tidak berfungsi dengan baik, darah akan berkumpul dan menyebabkan bengkak. Akhirnya akan membawa kepada varikosel.

Faktor-faktor Risiko

Apakah yang meningkatkan risiko saya kepada Varikosel?

Terdapat banyak faktor risiko bagi penyakit ini seperti:

Sehingga kini, pakar masih tidak menemui faktor risiko bagi varikosel. Walaubagaimanapun, sebahagian pengkaji mengatakan bahawa risiko varikosel terkesan oleh tinggi dan berat badan. Semakin tinggi ketinggian anda, semakin tinggi risiko untuk mendapat varikosel. Namun apa yang menarik tentang ini adalah obesiti mengurangkan risiko mendapat varikosel.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Varikosel didiagnosis?

Doktor akan membuat diagnosis melalui pemeriksaan skrotum. Jika diagnosis tidak jelas, doktor mungkin akan melakukan ujian ultrasonik untuk mendapatkan gambar vena di dalam skrotum dan untuk menyingkirkan sebab-sebab skrotum bengkak yang lain selain daripada varikosel.

Bagaimana pesakit Varikosel dirawat?

Anda tidak memerlukan apa-apa rawatan melainkan terdapat rasa sakit atau simptom-simptom lain seperti testis mengecut dan kemandulan. Pembedahan minor dilakukan jika perlu. Salur darah dibuang atau dipicit agar mengalir ke salur yang lain. Pembedahan membuang salur darah adalah pembedahan minor dan memerlukan rehat selama 1 ke 7 hari. Ia boleh menyebabkan rasa tidak selesa atau lebam. Walaubagaimapun, sebanyak lebih kurang 15% pesakit menghidap semula varikosel selepas pembedahan. Sekiranya hal ini berlaku, pembedahan sekali lagi diperlukan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Varikosel?

Gaya hidup dan kaedah pengubatan sampingan berikut mungkin membantu anda mengatasi varikosel:

          Menggunakan seluar dalam bagi atlet jika anda mempunyai varikosel yang besar.

          Ambil ubat tahan sakit seperti acetaminophen jika rasa sakit berpanjangan.

          Berjumpa dengan doktor jika simptom yang disenaraikan di atas menjadi semakin serius.

          Hubungi doktor anda jika terdapat masalah kesuburan.

Apa yang anda TIDAK HARUS lakukan untuk menghalang varikosel menjadi semakin teruk:

          Menghiraukan rasa sakit atau bengkak pada skrotum.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Kuku Kaki Hitam Sebab Selalu Sangat Lakukan Aktiviti Larian? Buat 5 Cara Mudah Ini Untuk Cegah

Bagaimana boleh terjadinya kuku kaki hitam dan bolehkah kalian mencegahnya?

Setelah jauh berjalan atau berlari, pernahkah kalian lihat perubahan pada warna kuku pada jari kaki menjadi hitam, biru, atau bahkan kelabu? Ini tanda anda alami
runner’s toe!

Apa itu
runner’s toe
?
Ia adalah keadaan di mana kawasan di bawah dan di sekitar kuku
mulai berubah menjadi kehitaman.

Ia berlaku apabila kawasan tertentu ditekan atau dihentak secara berulang kali.

Tidak terhad kepada aktiviti bersukan,
runner’s toe

juga boleh berlaku apabila anda terlanggar pintu atau terjatuhkan objek pada kaki.

Untuk mendapatkan lebih banyak info tentang Kesihatan Kulit, sila dapatkannya
di sini.

Kuku kaki hitam, bagaimana kejadiannya?

Kerosakan berlaku apabila kuku kaki anda secara berulang kali bersentuhan dengan bahagian depan atau sisi kasut dengan impak yang kuat.

Secara ringkasnya, warna kehitaman atau gelap yang anda lihat di bawah kuku kaki adalah kesan lebam atau darah.

Kebiasaannya, kuku kaki hitam tidak terlalu menyakitkan, namun kadangkala kesan
trauma pada jari boleh menimbulkan tekanan, yang membawa kepada rasa sakit.

Lepuh darah juga berupaya terbentuk di bawah kuku kaki akibat impak trauma dan geseran. Ini boleh menyebabkan kuku untuk terangkat yang akhirnya membuatkannya tercabut.

Kuku kaki yang hitam, longgar atau tercabut menjadi antara
kecederaan yang acap kali berlaku dalam kalangan pelari
, terutamanya mereka yang sering menyertai maraton atau larian berjarak jauh.

Pun begitu, usah terlalu khuatir kerana keadaan ini boleh sembuh apabila kekerapan latihan dikurangkan atau anda berehat daripadanya.

Punca-punca
runner’s toe

lain

Jangkitan kulat juga boleh memicu perubahan warna
 pada kuku daripada warna kelabu menjadi biru, coklat, atau hitam.

Rawatan anti kulat mudah diperolehi di kaunter, tetapi pastikan untuk menemui doktor jika rawatan ini didapati tidak berkesan selepas beberapa minggu penggunaan.

Selain itu, penyebab kuku hitam yang jarang berlaku adalah sejenis kanser
malignant subungual melanoma.

Tidak seperti trauma pada kuku kaki anda, keadaan ini tidak muncul secara mengejut.

Sebaliknya, anda akan melihat garis atau jalur hitam yang memanjang ke kuku dari kulit kuku (
cuticle
)
.

Satu perbezaan antara jenis kanser ini dan trauma kuku kaki yang biasa adalah
garis hitam tersebut.

Jadi, rujuk doktor sekiranya anda bimbang sama ada kondisi yang dialami menjadi petanda kanser jenis ini.

Baca juga:

5 cara berkesan cegah
runner’s toe

#1 Pakai kasut yang sesuai

Seperti kecederaan sukan lain, kebanyakan masalah yang melanda para pelari berpunca daripada pemakaian kasut sukan yang salah.

Pemakaian kasut yang tepat amat mustahak untuk
penjagaan kaki dan kuku
.

Walaupun tawaran
sale
yang hebat boleh didapati pada pakaian sukan seperti jaket dan
headbands
, anda tidak digalakkan untuk membeli sesuatu kasut hanya kerana ia sedang murah.

Kasut yang murah sering kali diperbuat daripada bahan kurang berkualiti, menyebabkan ia mudah rosak.

Balik-balik, anda terpaksa melabur lagi duit untuk membeli kasut baharu, rugi bukan?

Untuk mengelakkan
runner’s toe
, elak juga membeli kasut dengan saiz yang ‘muat-muat’.
Pilih saiz yang mempunyai ruang lebihan di hujung
 agar jari-jari kaki tidak mudah tertekan.

Pada masa yang sama, jangan beli yang terlalu besar pula ya!

#2 Potong kuku kaki!

Kuku kaki yang pendek akan memastikan perkara pertama yang menerima impak hentakan, adalah jari kaki di dalam kasut, bukan kuku anda.

Semakin pendek kuku, semakin kecil kemungkinannya untuk bersentuhan dengan mana-mana bahagian kasut.

Namun, berhati-hati agar tidak memotongnya terlalu pendek kerana anda mungkin berhadapan masalah lain seperti kuku kaki yang tumbuh ke dalam (
ingrown nail
).

Potong kuku secara lurus
supaya kulit di sekitarnya tidak tumbuh di celahan.

#3 Ikat tali kasut dengan betul

Walaupun anda sudah memiliki
sepasang kasut
lari yang tepat, cara pengikatan tali yang betul masih memainkan peranan penting.

Bukankah sama saja cara mengikat tali kasut sukan dengan kasut biasa?

Ya, namun untuk berlari, terutama yang berjarak jauh, datang pelbagai cabaran baru yang harus anda titikberatkan sebagai langkah pencegahan.

Kajian menunjukkan, kaedah mengikat boleh mempengaruhi kesan tekanan
pada kaki
 dengan ketara.

Sebelum menaiki
treadmill
 atau berjoging, ikatan tali kasut anda perlulah:

Boleh membenarkan aliran darah yang betul

Mempunyai ruang untuk fleksibiliti

Mempunyai ketahanan yang cukup untuk mengelakkan pergeseran

Elakkan memberi tekanan pada kawasan yang lemah

Pastikan tumit kekal stabil untuk elak buku lali
terseliuh

#4 Pakai stoking yang bersesuaian

Jari-jari kaki yang lembap dan licin, berisiko mengakibatkan kaki anda meluncur ke bahagian hujung kasut, lantas memicu tekanan yang lebih kuat.

Cegah perkara ini dengan
memakai sarung kaki (stoking)
 berkualiti untuk kurangkan geseran dan mencegah kelembapan yang boleh merosakkan kulit dan kuku anda.

#5 Gunakan pelindung jari kaki

Pelindung silikon berupaya melindungi kaki daripada geseran dan bantu menyerap sebahagian tekanan daripada
berjalan atau berlari.

Ia boleh diregangkan mengikut jari dan menutupnya secara penuh dari semua sisi.

Tambah lagi, pelindung silikon bagus untuk penyerapan hentakan dan menghentikan geseran yang berupaya memicu lepuh.

Jadi, jika anda gemarkan aktiviti berlari, jangan culas tentang penjagaan
jari kaki
 anda. Elak kuku kaki hitam dengan mengikuti tip yang kami sediakan di atas ini.


Elak Serangan Jantung Kali Kedua, Caranya Jaga Makan! Ubah Diet Anda Sebelum Terlambat

Tahukah anda
selepas serangan jantung yang pertama
, jika tidak dibendung dan dicegah, anda akan mudah dapat yang kedua terutama jika tidak jaga pemakanan. Ada pelbagai jenis makanan untuk sakit jantung.

Pemilihan pemakanan sihat amat penting buat pesakit jantung kerana fungsi badan kita bertindak balas terhadap jenis makanan yang kita ambil.

Masalah yang sering terjadi dalam kalangan masyarakat ialah tidak berupaya untuk berhenti mengambil makanan yang salah, dan kurang mengambil makanan yang sepatutnya.

Marilah kita terokai maklumat mengenai jenis pemakanan yang sesuai selepas serangan jantung dalam artikel ini.

Apakah itu serangan jantung?

Serangan jantung, atau
istilah perubatannya, infarksi miokardium akut merupakan salah satu penyakit serius
 yang kerap berlaku bukan sahaja di negara kita tetapi seluruh dunia.

Ia berlaku apabila saluran darah yang membekalkan oksigen kepada otot jantung (arteri koronari) disekat oleh pembentukan plak lemak dan kolesterol.

Apabila pembentukan plak berlaku, saluran darah akan berkurang dan menyebabkan otot jantung kekurangan oksigen. Ini sebaliknya akan menyebabkan sesetengah otot jantung mengalami kerosakan.

Kajian
American Heart Association (AHA)
 mendedahkan sebanyak 20% pesakit berumur 45 tahun ke atas akan mendapat serangan jantung kedua dalam tempoh lima tahun selepas serangan pertama.

Makanan sihat untuk jantung

Untuk mengurangkan risiko serangan jantung yang seterusnya,
pengambilan diet yang seimbang haruslah dipraktikkan
.

Makanan untuk sakit jantung haruslah tinggi dengan kalium, vitamin B, serat, asid lemak Omega-3 dan asid folik. Amalkannya dalam diet mingguan anda.

Makanan untuk sakit jantung – tinggi kandungan kalium

Kumpulan makanan ini membantu untuk mengurangkan tekanan darah
 dan menyeimbangkan sodium dalam badan.

AHA mengesyorkan pengambilan potasium sebanyak 4.7 gram sehari. Namun untuk pesakit buah pinggang kronik, anda harus menghindarinya.

Contoh makanan untuk sakit jantung seperti:

Ubi keledek

Pisang

Bayam

Avokado

Acorn Squash
(Labu acorn)

Makanan tinggi asid lemak Omega-3

Kumpulan makanan untuk sakit jantung ini dapat mengurangkan keradangan, tekanan darah dan mencegah pembentukan plak lemak dan kolesterol dalam saluran darah jantung.

AHA
mengesyorkan hidangan ikan yang tinggi dengan asid lemak omega-3
 sekurang-kurangnya 2 kali seminggu.

Contohnya:

Ikan
salmon

Ikan parang

Ikan
trout

Ikan tuna

Kacang walnut

Soya

Biji rami (
flaxseed)

Makanan tinggi serat

Makanan yang kaya dengan serat mampu merendahkan kolesterol LDL
, tekanan darah dan mengurangkan keradangan otot jantung.

Walau bagaimanapun, jumlah serat yang sepatutnya diambil berbeza mengikut jantina. Lelaki harus mengambil kandungan serat yang lebih tinggi sebanyak 38 gram dan wanita sebanyak 25 gram sehari.

Contoh makanan untuk sakit jantung yang mengandungi tinggi serat ialah:

Rapsberi dan bluberi

Buah epal (termasuk kulitnya)

Oat

Kekacang dal

Kismis

Makanan tinggi vitamin B dan asid folik

Kategori makanan ini mengutamakan sayuran hijau. Ia membantu mengurangkan kadar homosistein dalam darah.

Homosistein ialah asid amino yang senang didapati daripada daging merah. Kajian membuktikan
kadar homosistein yang tinggi berkait rapat dengan perkembangan awal serangan jantung.

Contoh sayuran ialah:

Bayam

Asparagus

Brokoli

Kubis keriting

Walaupun sayuran hijau adalah yang terbaik untuk anda mendapatkan kadar harian yang disyorkan, namun terdapat jenis makanan lain yang boleh diambil untuk jantung sihat seperti roti tepung gandum penuh, kekacang dan avokado.

ELAK makanan ini, ELAK serangan jantung kedua!

Usaha mengelakkan risiko serangan jantung bukan sahaja mempraktikkan pemakanan sihat namun
makanan yang tinggi lemak trans dan lemak tepu haruslah dikurangkan sekali.

Sekali lagi, AHA mengesyorkan pengambilan maksimum lemak tepu ialah 14 gram dan lemak trans 2 gram setiap hari.

Awas dengan kandungan lemak tepu dan kolesterol tinggi dalam daging merah! Anda tidak perlu untuk menyingkirkan daging merah daripada hidangan anda, tapi anda boleh mengehadkannya sebanyak 170g sehari.

Makanan untuk sakit jantung yang harus dielakkan ialah:

Biskut kracker

Donut

Kek, biskut, kerak pai

Makanan bergoreng

Krimer bukan tenusu

Bertih jagung

Konklusi

Pemakanan sihat merupakan cara yang paling senang dan terbaik untuk mengelakkan serangan jantung yang seterusnya.

Anda tidak semestinya harus mengubah keseluruhan diet anda dalam sekelip mata, tetapi ubahlah secara beransur-ansur.

Mulakan dengan menyingkirkan makanan yang tidak sihat, dan
perlahan-lahan menambahkan kumpulan makanan yang lebih baik.

Amalkanlah
tips
 pemakanan seperti di atas untuk jantung yang sihat. Selain itu, bacalah label nutrien semasa membeli produk, kurangkan makan di luar dan rujuklah pegawai perubatan atau dietetik anda untuk informasi lebih lanjut.


UPT Positif Hamil TAPI Kantung Rahim Kosong? Ini Punca Sebenarnya, Ibu Jangan Bersedih Ya!

Gembira melihat dua tanda pada alat penguji kehamilan, tapi apabila melakukan ultrasound untuk tahu perkembangan embrio, tiada apa yang dilihat. Ia mungkin berkaitan keadaan hamil kosong.

Baca lebih lanjut tentang Kehamilan
di sini.

Keadaan hamil kosong

Situasi wanita hamil kosong atau
blighted ovum
ini, turut dikenali sebagai
anembryonic pregnancy
.

Ia terjadi apabila perkembangan embrio tidak berlaku seperti biasa atau terhenti sehingga meninggalkan
kantung kehamilan kosong
.

Umumnya, punca berlakunya keadaan ini masih tidak dapat dipastikan, tetapi dipercayai kerana kelainan kromosom pada telur yang disenyawakan.

Kehamilan tanpa embrio ini biasanya berlaku pada awal tempoh mengandung – adakalanya sebelum anda menyedari diri berbadan dua.

Berlaku keguguran

Masalah hamil kosong ini menjadi punca kepada 1 daripada 2 keguguran
pada trimester pertama kehamilan
.

Keguguran adalah keadaan di mana kehamilan berakhir
 dengan sendirinya dalam tempoh 20 minggu pertama.

Bagi wanita hamil, telur yang disenyawakan akan menempel pada dinding rahim. Dalam
tempoh kehamilan
 5 hingga 6 minggu, perkembangan embrio pastinya dapat dikesan dan dilihat.

Biasanya kantung kehamilan – tempat janin membesar – akan berkembang sehingga selebar 18 mm (milimeter).

Pun begitu, bagi kehamilan tanpa embrio, kantung kehamilan terbentuk dan membesar, cuma perkembangan embrio tidak berlaku. Ini yang dipanggil hamil kosong atau
blighted ovum
.

Punca perkembangan embrio tidak berlaku

Keguguran yang berlaku daripada keadaan kehamilan tanpa embrio sering disebabkan oleh masalah dengan kromosom – struktur yang membawa genetik.

Ia mungkin disebabkan telur atau
sperma yang kurang berkualiti
. Keadaan ini juga boleh berpunca kerana pembahagian sel yang tidak normal.

Walau apa pun puncanya, badan anda menghentikan kehamilan tersebut kerana menyedari kelainan yang berlaku.

Penting untuk anda dan pasangan fahami bahawa
tiada apa anda lakukan yang mengakibatkan keguguran
 dan tidak ada cara untuk mencegahnya.

Bagi kebanyakan wanita, situasi hamil kosong ini berlaku hanya sekali.

Tanda hamil kosong

Apabila terjadinya
blighted ovum
, anda mungkin akan
mengalami tanda-tanda kehamilan
. Contohnya,
ujian kehamilan yang positif
 atau tiada pendarahan haid yang berlaku.

Kemudian anda mungkin berdepan tanda-tanda keguguran seperti:

Kekejangan perut

Pendarahan faraj atau tompokan

Tempoh haid yang lebih lama daripada biasa

Hilang kesakitan payudara

Sekiranya terjadi simptom di atas, anda mungkin mengalami keguguran. Pun begitu, tidak semua
pendarahan yang berlaku pada trimester pertama
 berakhir dengan keguguran.

Oleh sebab itu, adalah penting untuk anda melakukan pemeriksaan doktor jika mengalami simptom tersebut.

Merawat kehamilan tanpa embrio

Sekiranya masalah hamil kosong dikesan
semasa temu janji pranatal
, doktor akan membincangkan pilihan rawatan yang ada dengan anda. Ini termasuklah:

Menunggu tanda keguguran berlaku secara semula jadi

Mengambil ubat seperti misoprostol (
Cytotec)
untuk menyebabkan keguguran

Menjalani prosedur D&C – kaedah cuci rahim
 untuk membuang tisu plasenta daripada rahim

Tempoh kehamilan
, sejarah perubatan serta keadaan emosi diri akan diambil kira oleh doktor dan anda semasa memutuskan pilihan rawatan.

Cara mengatasi kehamilan kosong

Bagi pasangan yang amat menantikan kehadiran zuriat, pastinya kalian seboleh-bolehnya mahu mengelak dan menghindari keadaan di mana tidak berlakunya perkembangan embrio ini, kan?

Malangnya, dalam kebanyakan kes, keadaan hamil kosong ini tidak dapat dicegah.

Sesetengah pasangan berkahwin mungkin akan melakukan ujian genetik sekiranya keguguran awal berlaku beberapa kali.

Selalunya doktor akan mengesyorkan setiap pasangan untuk menunggu sekurang-kurangnya sekitar 1 hingga 3
kitaran haid biasa
 sebelum mencuba hamil kembali setelah mengalami keguguran.

Pun begitu, satu berita yang boleh dianggap melegakan adalah
anembryonic pregnancy
jarang sekali berlaku lebih daripada sekali.

Adakah wujud komplikasi pada kehamilan akan datang?

Sama seperti masalah keguguran biasa, tubuh dan emosi anda memerlukan masa untuk sembuh.

Paling penting, anda harus mengetahui bahawa kebanyakan wanita yang pernah mengalami situasi hamil kosong ini berjaya
mengandung kembali tanpa sebarang masalah
.

Akhir kata

Penyebab spesifik kehamilan tanpa embrio atau
blighted ovum
 tidak dapat diketahui. Tetapi anomali kromosom dipercayai menjadi faktor utama.

Mengalami masalah ini tidak bermakna ia akan berulang, malahan sebilangan besar wanita yang pernah berdepan situasi kehamilan kosong dapat melalui proses mengandung tanpa sebarang masalah.

Sekiranya anda mempunyai kebimbangan, berbincanglah dengan doktor mengenai kemungkinan penyebab genetik dan prosedur ujian yang boleh membantu mengelakkannya.

Pastikan anda juga memaklumkan jika berdepan
persekitaran yang bertoksin
– ia mungkin mempunyai kaitan dengan hamil kosong dan keguguran.


Masalah Perbelanjaan? Ini Tip Berguna Buat Single Parents

Jika masih berdua, soal perbelanjaan sudah tentu menjadi perkara yang boleh ditanggung bersama. Namun,
setelah berpisah
 segalanya harus dipikul sendiri. Jadi bagaimana untuk mengatasi isu kewangan yang muncul bagi ibu bapa tunggal?

Jangan risau, Hello Doktor ada jawapannya.

Tip kendalikan isu kewangan

Sebagai ibu bapa tunggal, soal kewangan merupakan antara perkara yang boleh mendatangkan kerungsingan. Apatah lagi apabila terlalu banyak perkara yang menjadi tanggungan.

Berikut adalah beberapa kaedah yang boleh dilakukan untuk membantu anda merancang kewangan dengan lebih baik.

 Bajet keluarga

Tidak dinafikan, ia adalah sesuatu yang sukar untuk mengikut bajet yang dirancang. Namun, sekurang-kurangnya, dengan adanya perancangan yang boleh dilihat, ia boleh dijadikan panduan walaupun anda tidak mengikut seperti apa yang direncanakan 100%.

Lakukan secara manual. Tulis jumlah bajet bagi setiap perkara seperti belian barangan runcit, hutang dan bayaran bil dan pastikan ada juga bajet untuk simpanan. Ia adalah penting untuk kegunaan di
waktu kecemasan
.

 Insurans

Persediaan itu penting kerana kita tidak boleh menduga apa yang bakal berlaku. Jadi
mengambil insurans
 adalah satu perkara yang tidak boleh dipandang remeh.

Penulis akui, bayaran bulanan yang dikenakan adakalanya membuatkan kita berasa terbeban. Terutamanya ketika kita masih mampu untuk bekerja.

Namun, di saat-saat kecemasan, seperti mendapat kemalangan atau cacat kekal yang tidak memungkinkan anda untuk melakukan sebarang pekerjaan, bagaimana dengan
nasib anak-anak
 yang berada di bawah jagaan anda?

 Simpanan

Masih belum terlambat untuk anda menyimpan. Ia adalah sedikit berbeza dengan menabung di mana anda boleh menabung sedikit demi sedikit.

Sebaliknya, adalah aspek simpanan ini, anda ‘meletakkan’ sejumlah wang yang hanya boleh digunakan di saat kecemasan, seperti ketika kereta rosak.

Anda boleh lakukan pelbagai cara untuk memperolehi simpanan ini. Sebagai contoh, jika terdapat barang milik anda yang tidak digunakan lagi, jualkannya dan simpan wang hasil jualan tersebut. Ia sukar, tetapi ia adalah perkara yang berbaloi untuk dilakukan.

Kad kredit

Ada yang mengatakan adalah penting untuk mempunyai kad kredit terutama ketika waktu kecemasan.

Tetapi percayalah, kad kredit adalah ‘berhantu’. Ia boleh menyebabkan
anda menjadi ketagih
 untuk menggunakannya. Akhirnya tidak mustahil ia akan mendatangkan bebanan hutang kepada anda.

Jadi perkara yang terbaik, elakkan dari mempunyai sebarang kad kredit jika anda adalah individu yang sukar mengawal perbelajaan. Sudah terlalu banyak contoh individu di luar sana yang menjadi bankrap kerana penggunaan kad kredit.

Melainkan anda benar-benar yakin anda mampu menahan diri daripada menggunakannya untuk suka-suka, terpulanglah kepada anda.

Berpada-pada

Ada masanya anda mungkin ingin membawa anak-anak berjalan-jalan, belanja makan di luar atau
membeli barang
 yang diingini oleh anak-anak.
Tiada salahnya.

Namun, sebaiknya pastikan ia masih di dalam bajet agar tidak menjadi bebanan dalam isu kewangan kepada diri anda sendiri.


Penyakit Autoimun: Kesilapan Sistem Imun Menyerang Sel Sihat Tubuh

Setiap tubuh manusia mempunyai sistem imun, yang merupakan rangkaian kompleks sel-sel dan organ khusus yang melindungi tubuh daripada kuman dan penyerang asing lain. Kebanyakan penyakit sistem imun lebih dikenali sebagai penyakit autoimun. Terdapat lebih daripada 80
 jenis penyakit autoimun yang memberi kesan kepada pelbagai bahagian tubuh.

Doktor tidak tahu apa yang menyebabkan kekacauan sistem imun tubuh. Namun, sesetengah orang lebih cenderung untuk mendapatkan penyakit autoimun daripada yang lain. Malah, beberapa teori menunjukkan bahawa sistem imun yang terlalu aktif menyerang tubuh selepas jangkitan atau kecederaan.

Menurut kajian tahun 2014, wanita mendapat penyakit autoimun pada kadar kira-kira 2 hingga 1 berbanding lelaki iaitu 6.4 peratus daripada wanita berbanding 2.7 peratus lelaki. Selalunya penyakit ini bermula semasa wanita hamil (umur 15 hingga 44 tahun).

Simptom biasa penyakit autoimun

Walaupun terdapat pelbagai jenis penyakit autoimun, kebanyakan pesakit berkongsi simptom yang sama. Ianya termasuk:

Keletihan

Kesakitan dan bengkak
sendi

 Masalah kulit

Kesakitan abdomen atau masalah pencernaan

Demam berulang

Kelenjar bengkak

Diagnosis juga mungkin sukar kerana simptom ini boleh datang dari keadaan umum yang lain. Oleh itu, wanita khususnya perlu mendapatkan rawatan apabila mereka menyedari simptom baru.

Faktor risiko penyakit autoimun

Genetik

Berlebihan berat badan atau obes

Merokok

Ubat-ubatan tertentu

Penyakit autoimun dan kesihatan anda

Mempunyai lupus, artritis reumatoid atau artritis psoriatik meningkatkan risiko penyakit jantung. Walaupun mengambil langkah-langkah untuk mengurangkan penyakit jantung selalunya adalah idea yang baik, bahkan lebih penting jika anda mempunyai salah satu keadaan ini. Bercakap dengan doktor anda tentang apa yang boleh anda lakukan untuk memastikan jantung anda sihat dan kuat. Sebagai contoh, mengekalkan tekanan darah dan paras kolesterol dalam lingkungan yang sihat, memakan makanan yang berkhasiat dan bersenam secara berkala boleh menyelamatkan nyawa.

Langkah-langkah ini juga boleh membantu mengurangkan simptom penyakit autoimun. Diakui bahawa meluangkan masa untuk hidup sihat boleh menjadi sukar, tetapi mencari keseimbangan adalah kunci untuk hidup dengan penyakit autoimun. Ia sesuatu yang akan melibatkan komitmen, dan kadang-kadang ia akan menjadi sukar.

Oleh itu, adalah penting untuk belajar dan mengetahui apa yang berlaku pada tubuh dan pencetusnya. Ia adalah sesuatu yang anda lakukan untuk diri sendiri.

Hello Health Group
 tidak memberikan nasihat, diagnosis atau rawatan perubatan.


Tahi lalat atipikal

Definisi

Apa itu Tahi lalat atipikal?

Tahi lalat atipikal adalah tahi lalat benigna (bukan kanser) tetapi kelihatan luar biasa, juga dikenali sebagai ‘dysplastic nevi’ .

Tahi lalat atipikal boleh menyerupai melanoma (sejenis kanser kulit) , dan meningkatkan risiko anda untuk terkena kanser tersebut pada tahi lalat atau mana-mana bahagian tubuh badan. Lebih banyak bilangan tahi lalat yang dimiliki, lebih tinggi risikonya . Mereka yang mempunyai 10 atau lebih tahi lalat , memiliki risiko untuk terkena melanoma sebanyak 12 kali ganda berbanding masyarakat umum yang lain.

Apakah kebarangkalian Tahi lalat atipikal?

Sila berbincang dengan doktor untuk maklumat lanjut.

Simptom-simptom

Apakah simptom-simptom Tahi lalat atipikal?

Tahi lalat atipikal lazimnya berada di belakang badan, akan tetapi boleh ditemui pada mana-mana bahagian tubuh termasuklah bawah pinggang, kulit kepala, payu dara dan punggung. Ia mungkin tenggelam separas dengan permukaan kulit dan mungkin permukaannya kelihatan lembut dan sedikit bersisik atau kasar,tidak sekata,dan “pebbly”(seakan-akan susunan batu bata)

Tahi lalat ini menyerupai melanoma dan meningkatkan risiko pemiliknya kepada melanoma pada tahi lalat tersebut atau mana-mana bahagian tubuh yang lain.
Lebih banyak bilangan tahi lalat yang dimiliki, lebih tinggi risikonya . Mereka yang mempunyai 10 atau lebih tahi lalat , memiliki risiko untuk terkena melanoma sebanyak 12 kali ganda berbanding masyarakat umum yang lain.

Doktor lazimnya dapat mengenalpasti tahi lalat ini berdasarkan ciri-ciri klasik “ABCDE: yang digunakan juga untuk mengenalpasti melanoma

Asymmetry: Berbeza dengan tahi lalat biasa, tahi lalat atipikal tidak simetri (asimetri).Garisan yang dilukis di tengah-tengah tahi lalat tersebut tidak menghasilkan dua pecahan  yang serupa.

Border( Sempadan); Tahi lalat biasa mempunyai sempadan yang sekata, tajam dan jelas manakala tahi lalat atipikal mempunyai sempadan yang tidak sekat dan tidak jelas.

Color (warna): Tahi lalat biasa mempunyai warna gelap,perang atau kulit  yang sekata, tetapi tahi lalat atipikal mempunyai warna yang pelbagai dan tidak sekata. (kawasan gelap, perang,merah,biru atau hitam yang bercampur aduk)

Diameter: Tahi lalat atipikal kebiasaannya lebih besar daripada 6mm (1/4 inci), bersamaan dengan saiz pemadam pencil, tetapi mungkin kecil sedikit.

Evolution (perubahan): pembesaran atau sebarang perubahan yang berlaku pada tahi lalat ataupun kemunculan tahi lalat baru selepas umur 40 tahun patut disyaki.

Faktor-faktor lain yang boleh menentukan tahi lalat atipikal:

Permukaan; permukaan tengah selalunya timbul,manakala bahagian tepi rata, kadangkala terdapat benjolan kecil (pebbly)

Penampilan yang pelbagai: Tahi lalat atipikal sangat pelbagai, ia kelihatan berbeza antara satu dengan yang lain.

Terdapat simptom-simptom tertentu yang merupakan  tanda amaran jelas bahawa tahi lalat atipikal tersebut adalah melanoma atau berisiko tinggi untuk menjadi melanoma,seperti:

Gatal

Sakit

Benolan

Berdarah

Berkuping

Bengkak

Mengeluarkan cecair

Ulser

Warna biru gelap

Ciri-ciri lain yang berkaitan dengan kawasan di sekeliling tahi lalat.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Tahi lalat atipikal?

Sel-sel kulit yang menghasilkan pigmen (melanosit) kadangkala berkumpul bersama untuk menghasilkan tahi lalat. Melanosit boleh menghasilkan tahi lalat abnormal yang dipanggil tahi lalat atipikal atau “dysplastic nevi”.

Faktor-faktor Risiko

Apakah yang meningkatkan risiko saya kepada Tahi lalat atipikal?

Lazimnya, tahi lalat atipikal berpunca daripada kulit yang selalu terdedah kepada cahaya matahari. Ia juga cenderung untuk diwarisi turun temurun, terutamanya bagi Caucasians: 2-8 percent Caucasians memiliki tahi lalat ini.

Anda mesti berjaga-jaga sekirannya memiliki tahi lalat atipikal dan pada masa yang sama, mempunyai faktor-faktor risiko untuk melanoma seperti berikut:

         Kulit, rambut dan mata yang cerah

         Jeragat

         Tahi lalat yang banyak

         Sejarah peribadi dan keluarga berkaitan dengan melanoma atau kanser kulit bukan melanoma

         Sensitif pada cahaya matahari

         Ketidakupayaan untuk berjemur

         Terkena selaran matahari berulang kali

         Lahir dengan tahi lalat yang besar

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Tahi lalat atipikal didiagnosis?

Tahi lalat yang normal adalah bintik-bintik perang kecil atau ketumbuhan pada kulit yang muncul dalam dekad pertama kehidupan dan berlaku hampir kepada semua orang. Ia boleh kelihatan rata atau terbenjol dan selalunya berbentuk bulat dan sekata. Kebanyakannya disebabkan oleh kulit yang terdedah kepada cahaya matahari.

Melanoma, salah satu jenis kanser kulit yang merbahaya,selalunya muncul sebagai bintik/tompokan yang tidak simetri, sempadan yang tidak sekata , warna yang pelbagai atau tompokan yang berterusan membesar.Ia mungkin bermula dengan tompokan yang rata dan kemudian menjadi lebih berbenjol. Salah satu jenis melanoma yang jarang berlaku iaitu amelanotik (melanoma yang tidak mengandungi sebarang pigmen) mempunyai warna yang berbeza dengan melanoma jenis lain. Ia mungkin berwarna merah jambu, merah,  sama dengan warna kulit atau lain-lain warna,membuatkan ia sukar untuk dikenalpasti.

Kadangkala, sukar untuk membezakan  diantara tahi lalat atipikal dan melanoma peringkat permulaan (sesetengah melanoma bermula dengan tahi lalat atipikal). Mengetahui peringkat/tahap ciri-ciri atipikal pada tahi lalat membantu untuk mengenalpasti samada ia tidak merbahaya, berisiko sederhana atau tinggi untuk bertukar kepada melanoma.Kebanyakan doktor akan memeriksa tahi lalat tersebut dengan dermoskop, sejenis alat kanta pembesar yang membenarkan doktor untuk melihat struktur dalaman kulit dan warna yang tidak dapat dilihat dengan mata kasar. Doktor juga barangkali akan memotong keseluruhan atau sebahagian tahi lalat untuk dihantar ke makmal dan diperiksa.

Bagaimana pesakit Tahi lalat atipikal dirawat?

Sekiranya doktor mengesahkan tahi lalat tersebut sebagai atipikal atau terdapat tahi lalat baru yang muncul selepas umur 40 tahun, barangkali doktor akan menjalankan biopsi dengan memotong/mengambil keseluruhan atau sebahagian tahi lalat untuk diperiksa menggunakan mikroskop.

Sesetengah doktor berpendapat, hampir semua tahi lalat atipikal berisiko untuk bertukar menjadi melanoma dan patut dibuang sepenuhnya, tetapi ada sebahagian lain berpendapat untuk membuang tahi lalat yang berisiko tinggi sahaja. Apa pun pilihannya, pemantauan secara berkala sangat penting bagi tahi lalat atipikal supaya sekiranya terdapat sebarang perrubahan, ia boleh dikesan dan  dirawat seawal mungkin.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Tahi lalat atipikal?

Gaya hidup dan kaedah pengubatan sampingan berikut mungkin membantu anda mengatasi tahi lalat atipikal :

Memakai pelindung cahaya matahari yang rapi

Melakukan pemeriksaan sendiri daripada hujung kaki ke kepala setiap bulan

Dapatkan khidmat pakar untuk pemeriksaan berkala

Sesiapa sahaja terutamanya yang berisiko tinggi untuk mendapat melanoma,  harus melakukan perkara berikut:

Memeriksa kulit badan sepenuhnya setiap bulan,menggunakan cermin di bawah pencahayaan yang baik untuk membantu anda melihat setiap sudut tubuh badan. Minta bantuan daripada ahli keluarga atau kawan untuk memeriksa bahagian belakang dan bahagian-bahagian yang sukar untuk dilihat sendiri. Pengering rambut boleh membantu sewaktu memeriksa kulit kepala. Jangan lupa untuk memeriksa tapak kaki dan celah jari kaki.

Dapatkan bantuan perubatan sekiranya anda menemui sebarang tanda amaran melanoma. Tunjukkan pada doktor anda tahi lalat yang mempunyai tanda, simptom atau perubahan tersebut. Jadualkan pemeriksaan keseluruhan kulit tubuh dengan doktor sekali setiap tahun atau lebih kerap lagi sekiranya terdapat perubahan pada tahi lalat.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Hipogonadisme

Definisi

Apa itu Hipogonadisme?

Hipogonadisme adalah keadaan yang menjejaskan gonad, kelenjar yang bertanggungjawab untuk menghasilkan hormon seks dalam badan iaitu testis dalam lelaki dan ovari dalam perempuan.

Dalam pesakit hipogonadisme, hormon seks mereka terlalu rendah hingga mempengaruhi pertumbuhan maskulin dan feminin, seperti perkembangan payudara, perkembangan testis dalam lelaki, dan pertumbuhan bulu pubik. Ia juga boleh menjejaskan kitaran haid dan penghasilan sperma.

Terdapat dua jenis hipogonadisme: hipogonadisme primer dan sekunder/sentral

Primer: Hipogonadisme berpunca daripada masalah gonad. Gonad anda menerima isyarat dari otak anda tetapi masih tidak dapat menghasilkan hormon.

Sekunder: Hipogonadisme yang berpunca daripada masalah dalam hipotalamus atau kelenjar pituitari (bahagian otak yang mengawal pengeluaran gonad anda).

Apakah kebarangkalian Hipogonadisme?

Hipogonadisme pada lelaki boleh berlaku tanpa mengira usia, paras testosteron rendah terutamanya biasa ditemui pada lelaki yang lebih berusia. Lebih daripada 60% lelaki berumur 65 tahun ke atas mempunyai tahap testosteron bebas di bawah nilai normal bagi lelaki berusia 30 hingga 35 tahun.

Simptom-simptom

Apakah simptom-simptom Hipogonadisme?

Hipogonadisme sering bermula pada tiga titik kehidupan: semasa perkembangan janin, sebelum akil baligh atau semasa dewasa. Simptom yang mungkin berlaku termasuklah:

Lelaki

Kelamin yang tidak normal: seperti kemaluan wanita;

Alat kelamin tidak terbentuk dengan lengkap atau alat kelamin yang tidak jelas;

Penurunan jisim otot;

Perkembangan bulu badan yang terjejas;

Pertumbuhan zakar dan buah zakar yang terjejas;

Pertumbuhan tangan dan kaki yang berlebihan berbanding batang tubuh;

Pertumbuhan tisu payudara (ginekomastia);

Disfungsi erektil;

Kemandulan;

Kehilangan jisim tulang (osteoporosis);

Keletihan;

Keinginan seks berkurang

Kesukaran menumpukan perhatian;

Perempuan

Haid berhenti;

Keinginan seks berkurang;

Pertumbuhan payudara berkurang;

Lelehan susu daripada payudara (dari prolaktinoma);

Pembilasan panas (hot flashes);

Perubahan tenaga dan mood.

Terdapat tanda atau simptom yang tidak terdapat di atas. Jika anda mempunyai sebarang kemusyilan tentang sebarang simptom, sila hubungi doktor anda.

Bila saya harus berjumpa doktor?

Temui doktor jika anda mengalami sebarang simptom hipogonadisme yang disenaraikan di atas atau anda mempunyai sebarang soalan. Adalah lebih baik untuk berbincang dengan doktor tentang rawatan terbaik mengenai situasi anda.

Punca

Apakah Punca Hipogonadisme?

Hipogonadisme adalah keadaan yang diwarisi, tetapi dalam beberapa kes, Hipogonadisme mungkin terjadi disebabkan kecederaan atau jangkitan. Anda mungkin mempunyai satu jenis hipogonadisme atau kedua-duanya sekali. Penyebab utama hipogonadisme primer termasuklaj:

Gangguan autoimun seperti penyakit Addison dan hypoparatiroidisme;

Gangguan genetik seperti sindrom Turner (pada wanita) dan sindrom Klinefelter (pada lelaki);

Jangkitan;

Penyakit hati dan buah pinggang;

Radiasi;

Pembedahan;

Zat besi berlebihan (hemochromatosis);

Punca utama hipogonadisme sekunder termasuklah:

Anorexia nervosa
;

Pendarahan pada kawasan pituitari;

Ubat-ubatan tertentu seperti glukokortikoid dan opiat;

Apabila berhenti mengambil steroid anabolik;

Masalah genetik termasuk sindrom Kallmann;

Jangkitan;

Kekurangan nutrisi;

Radiasi;

Penurunan berat badan yang ketara dengan mendadak (termasuk penurunan berat badan selepas pembedahan bariatrik);

Pembedahan;

Trauma;

Ketumbuhan;

HIV / AIDS.

Faktor-faktor Risiko

Apakah yang meningkatkan risiko saya kepada Hipogonadisme?

Anda mungkin berisiko tinggi mendapat hipogonadisme jika anda mempunyai:

Sejarah hipogonadisme dalam keluarga

HIV / AIDS;

Sindrom Kallmann;

Sindrom Klinefelter;

Hemochromatosis;

Ketumbuhan testis atau pituitari;

Jangkitan mumps yang menjejaskan testikel (buah zakar) anda.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Hipogonadisme didiagnosis?

Doktor akan memeriksa tanda fizikal hipogonadisme, tetapi cara terbaik untuk mendiagnosis  adalah dengan menjalani ujian makmal. Beberapa ujian yang biasa dilakukan untuk keadaan ini termasuklah:

Tahap estrogen (wanita);

Tahap FSH dan tahap LH;

Tahap testosteron (lelaki);

Ujian darah untuk anemia dan zat besi;

Ujian genetik;

Tahap prolaktin (hormon susu);

Kiraan sperma;

Ujian tiroid.

Ujian pengimejan kadangkala diperlukan, seperti sonogram ovari. Sekiranya penyakit pituitari disyaki, imbasan MRI atau CT otak mungkin dijalankan.

Bagaimana pesakit Hipogonadisme dirawat?

Untuk mengimbangkan tahap hormon dalam badan, anda mungkin perlu mengambil ubat berasaskan hormon seperti estrogen dan progesteron  bagi perempuan sementara testosteron bagi lelaki. Ubat tersebut tersedia dalam bentuk pil, patch kulit, gel kulit, atau suntikan. Sesetengah pesakit mungkin memerlukan pembedahan dan terapi radiasi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Hipogonadisme?

Hipogonadisme adalah keadaan kronik yang memerlukan rawatan sepanjang hayat kerana tahap hormon seks mungkin berkurang jika anda menghentikan pengambilan ubat. Ikuti saranan gaya hidup ini untuk kekal sihat dengan hipogonadisme:

Hipogonadisme boleh meningkatkan risiko anda mendapatkan osteoporosis. Pastikan anda mengamalkan gaya hidup yang sihat dengan bersenam secara kerap tetap dan mendapat jumlah kalsium dan vitamin yang mencukupi. Bincang dengan doktor mengenai garis panduan diet yang sesuai untuk anda.

Ketahui tentang disfungsi erektil atau ketidaksuburan.

Kurangkan tekanan.

Ambil masa untuk menyesuaikan dengan perubahan hormon dari rawatan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Dialisis, Rawatan Untuk Pesakit Buah Pinggang Yang Berkos Tinggi, Ada Alternatif Lain Ke?

Setiap kali berbicara mengenai penyakit buah pinggang, sudah pasti kita semua akan mengaitkannya dengan rawatan dialisis bukan?

Ini kerana
penderita penyakit berkaitan organ ini sudah tentu akan membuat fungsinya menjadi gagal
.

Pun begitu, tidak ramai yang mahu atau mampu untuk melakukan rawatan ini kerana ia adalah berkos tinggi selain mempunyai risikonya yang tersendiri.

Jadi jom sama-sama kita ikuti artikel ini untuk mengetahui mengenai apa itu dialisis dan siapa yang perlu buat ia dengan lebih lanjut!

Apa itu dialisis?

Sebelum pergi dengan lebih mendalan lagi, adalah wajar untuk kita semua ambil tahu serba sedikit mengenai rawatan ini terlebih dahulu.

Untuk pengetahuan anda,
dialisis adalah sejenis rawatan yang dijalankan buat penderita penyakit buah pinggang
 ekoran gangguan fungsinya.

Ia akan menapis dan mencuci darah menggunakan mesin khas bagi memastikan cecair dan elektrolit dalam buah pinggang kekal stabil.

Terdapat beberapa jenis dialisis yang kalian perlu tahu iaitu:

Hemodialysis

Ia merupakan jenis yang paling biasa dan menggunakan buah pinggang artifisial (hemodialyzer) untuk membuang lebihan cecair dalam darah.

Darah ini kemudiannya akan dibuang serta ditapis menggunakan alat ini dan dikembalikan ke dalam tubuh badan menggunakan mesin khas.

Bagi memastikan aliran darah ini lancar, doktor akan menjalankan pembedahan bagi membentuk pembukaan terhadap saluran darah anda.

Kebiasaannya, ia dilakukan 3 kali seminggu dan mengambil masa sekurang-kurangnya 3 ke 5 jam sekali prosedur.

Peritoneal dialysis

Ia membabitkan pembedahan bagi memasukkan implan katerer peritoneal dialysis (PD) pada abdomen anda.

Katerer ini berfungsi untuk membantu menapis darah melalui peritoneum – sejenis membran pada abdomen.

Semasa menerima rawatan, sejenis cecair khas bernama dialysate akan mengalir masuk ke dalam peritoneum untuk menyerap lebihan cecair.

Proses ini akan memakan masa beberapa jam dan perlu diulang kira-kira 4 ke 6 kali sehari.

Terdapat beberapa jenis yang mungkin akan dicadangkan oleh doktor termasuklah:

Continuous ambulatory peritoneal dialysis
 (CAPD)

Continuous cycling peritoneal dialysis
 (CCPD)

Intermittent peritoneal dialysis
 (IPD)

Continuous renal replacement therapy
 (CRRT)

Terapi ini digunakan di dalam unit rawatan rapi buat penderita penyakit buah pinggang akut dan turut dikenali sebagai hemofiltration.

Mesin khas akan digunakan untuk menapis darah agar lebihan cecair dapat dibuang dan darah tersebut dikembalikan semula.

Prosedur ini memakan masa yang sangat lama sekitar 12 ke 24 jam sehari dan perlu dilakukan setiap hari.

Apa risiko dialisis?

Berdasarkan jenis-jenis rawatan dialisis yang penderita gunakan
, risikonya adalah berbeza seperti berikut:

Hemodialysis

Tekanan darah rendah

Kurang sel darah merah

Tinggi kadar potasium

Kekejangan otot

Kesukaran tidur

Keradangan otot jantung

Degupan jangtung tidak stabil

Jangkitan salur darah

Sepsis

Kematian

Peritoneal dialysis

Demam

Sakit perut

Lemah otot abdomen

Tinggi kandungan glukosa

Pertambahan berat badan

Hernia

CRRT

Jangkitan salur darah

Tekanan darah rendah

Gangguan elektrolit

Pendarahan

Hypothermia

Anaphylaxis

Tulang menjadi lemah

Jadi, adalah penting untuk kalian berkonsultasi dengan doktor tentang pemilihan rawatan dialisis untuk mendapatkan kesan yang terbaik dengan risiko yang minumum.

Siapa yang perlu buat rawatan dialisis?

Seperti mana yang kita semua mungkin sudah tahu. apa itu dialisis adalah sejenis rawatan yang perlu dilakukan oleh
penderita penyakit buah pinggang
.

Dalam pada itu, kalian juga perlu tahu bahawa majoriti daripada
penderita penyakit buah pinggang
 adalah
mereka yang menghidapi masalah diabetes
.

Dalam erti kata yang lebih mudah, individu yang perlu buat rawatan dialisis ini adalah mereka yang menghidapi masalah pada organ buah pinggang.

Rawatan ini akan mengambil alih tugas buah pinggang yang gagal berfungsi pada peringkat akhir (
end stage renal failure
).

Apa yang membimbangkan, ia mungkin perlu dijalankan seumur hidup penderita kecuali jika mereka
berjaya mendapat pemindahan organ ini
.

Selain dialisis, apa alternatif yang lain?

Hakikatnya, rawatan ini adalah sangat berkos tinggi serta memakan masa lama!

Tidak semua orang mahu dan mampu untuk melakukannya biarpun menghidapi kerosakan buah pinggang yang sangat kritikal.

Jika anda tiada pilihan lain, wujud beberapa kaedah rawatan alternatif yang boleh mengurangkan simptom kerosakan buah pinggang.

Antaranya adalah dengan
mengawal anemia dalam tubuh badan
.

Untuk pengetahuan anda, buah pinggang akan menghasilkan hormon erythropoietin (EPO) dalam tubuh badan jika ia masih mampu berfungsi dengan baik.

Disebabkan itu, suntikan EPO pada setiap minggu mungkin mampu membuat organ yang telah rosak ini berfungsi dengan optimum sebaik yang mungkin.

Selain itu, mengekalkan tekanan darah pada tubuh badan mungkin mampu memperlahankan kerosakan buah pinggang anda.

Oleh itu, sila pastikan anda kekal berhidrasi dan ambil ubatan anti keradangan seperti ibuprofen (Advil) dan diclofenac (Solaraze, Voltaren) atas preskripsi doktor.

Akhir sekali, anda juga mungkin boleh mempertimbangkan untuk mendaftar diri sebagai bakal penerima organ untuk
pemindahan buah pinggang
.


Seks dan Jantung Anda

Aktiviti seksual adalah sebahagian daripada kehidupan yang sihat. Walau bagaimanapun, pesakit penyakit jantung sering tertanya sama ada seks mempunyai kesan ke atas penyakit mereka atau tidak. Menurut Persatuan Jantung Amerika, ia adalah selamat untuk mereka yang mempunyai penyakit jantung, atau dikenali sebagai penyakit kardiovaskular, yang stabil untuk melakukan seks. Tetapi, terdapat sesetengah individu yang bimbang untuk melakukan seks, manakala terdapat juga yang berasa sukar untuk menikmati atau melakukan seks. Jadi, apakah perkaitan antara seks dan jantung anda?

Adakah seks satu senaman?

Jawapannya adalah Ya. Apabila anda melakukan seks, ia sebenarnya seperti anda melakukan senaman ringan ke sederhana. Oleh itu, jika anda boleh melakukan senaman berjalan pantas, sudah tentu anda boleh melakukan seks. Atau, jika anda boleh menaiki tangga yang banyak dan tinggi tanpa sebarang simptom, seperti berlakunya sakit jantung, maka anda boleh melakukan seks secara normal.

Melakukan hubungan seksual secara sederhana tidak akan membakar kalori harian anda. Hubungan seks yang dilakukan secara sederhana, sekitar 5-15 minit, adalah bersamaan dengan berjalan kaki selama 20 minit.

Adakah seks baik untuk jantung?

Sudah tentu. Satu kajian menunjukkan, sebagai contoh, lelaki yang melakukan hubungan seks sekali, atau kurang, dalam sebulan, cenderung untuk menghidapi penyakit jantung berbanding lelaki yang terlibat dalam seksual aktiviti dua kali seminggu (atau lebih). Kajian ini tidak membuktikan bahawa seks boleh mencegah penyakit kardiovaskular, tetapi menunjukkan bahawa seks memainkan peranan penting dalam gaya hidup yang sihat.

Seks dan penyakit jantung

Berikut adalah beberapa perkara yang perlu anda ingat jika anda didiagnos dengan penyakit jantung:

Dapatkan penilaian penuh daripada doktor sebelum anda boleh kembali melakukan seks

Jika anda pernah mengalami kegagalan jantung atau serangan jantung, pemulihan jantung dan aktiviti fizikal yang kerap boleh mengurangkan risiko komplikasi berkaitan aktiviti seks

Jika disfungsi seks berlaku, berbincang dengan doktor anda untuk melihat sama ada ia berkaitan dengan penyakit jantung atau faktor lain

Bilakah tempoh selamat untuk kembali melakukan seks?

Jika anda baru didiagnosis dengan serangan jantung, atau menjalani pembedahan jantung, anda perlu berbincang dengan doktor untuk mengetahui masa yang sesuai untuk kembali melakukan seks.

Dalam sesetengah kes, seks perlu dielakkan untuk tempoh yang tertentu, terutama jika anda menderita akibat masalah jantung atau mengalami simptom tertentu, seperti sakit dada, apabila melakukan aktiviti fizikal. Hindari seks sehingga anda pulih daripada simptom sepenuhnya. Jika anda baru menjalani pembedahan jantung, tunggu sehingga pembedahan itu pulih sepenuhnya sebelum melakukan seks.

Masalah seksual

Masalah jantung boleh menyebabkan perubahan fizikal yang cenderung menyebabkan masalah seksual. Sebagai contoh, sesetengah individu mungkin akan hilang minat seperti sebelumnya. Individu lelaki mungkin menderita akibat disfungsi erektil, manakala bagi individu wanita, mungkin akan berdepan isu seperti kekeringan vagina. Dalam kes seperti ini, anda perlu membuat temu janji dengan doktor untuk mendapatkan rawatan bersesuaian dengan anda. Doktor akan mencadangkan anda beberapa ubatan untuk masalah seksual ini.

Hello Health Group
 tidak memberikan nasihat, diagnosis atau rawatan perubatan.

Anda mungkin berminat untuk membaca artikel:

Mudarat Menelan Air Mani Ketika Melakukan Seks Oral

Benarkah Kerap Onani Merupakan Punca Utama Mati Pucuk?

9 Isu Pelik Tentang Faraj


Jom! Hentikan Cinta Toksik. Tiada Guna Bertahan Jika Menderita

Hati masih ada rasa sayang tapi jiwa merana dan tak bahagia. Nak minta putus tapi takut nanti menyesal. Argh!!! Serabut. Persoalan yang anda patut tanya, adakah anda bahagia bersama si dia? Bagaimana hubungan percintaan anda, adakah cinta toksik atau cinta berdasarkan hati dan jiwa yang jujur dan ikhlas?

Apa itu cinta toksik?

Tidak dinafikan dalam sebuah perhubungan akan ada pasang surutnya. Perselisihan faham dan petengkaran kecil adalah lumrah. Umumnya, dalam sebuah perhubungan, perlu ada sikap toleransi, bertolak ansur, saling memahami, menghormati, setia dan jujur.

Namun, sering kali kita terlupa, terutamanya apabila sudah terlalu selesa dan sudah lama menjalinkan hubungan, tingkah laku dan sikap kita boleh mengundang keretakan dan pergaduhan dalam perhubungan.

Terdapat beberapa perkara yang boleh mewujudkan cinta toksik ini, antaranya:

Berlagak ‘single’

Tidak mahu berkongsi khususnya dalam aspek kewangan

Terlalu sensitif dan tiada keyakinan diri

Suka memerli pasangan dan cemburu buta

Kurang memberikan kasih sayang

Tiada komunikasi lisan walaupun tinggal sebumbung

Terlalu banyak membebel

Tidak menghirau dan menghargai pasangan

Tidak jujur

Sering mengungkit dan berdendam

Cuba mengubah diri pasangan

Kesan terhadap diri

Sering kali individu yang berada dalam cinta toksik ini tidak sedar bahawa mereka dalam perhubungan toksik. Paling kronik jika mereka sedar tentang perkara itu tetapi cuba untuk menafikannya hanya kerana berasakan tidak mampu hidup tanpa pasangan.
Oh, come on
,
you deserve someone better
.

Sebenarnya berada dalam hubungan cinta berbahaya ini boleh memberikan impak negatif kepada kehidupan anda. Oleh sebab itu, adalah amat penting untuk anda sedar jika anda sedang menjalinkan hubungan toksik ini.

Antara kesan yang boleh berlaku adalah:

 Sentiasa rasa bimbang

Berada dalam hubungan yang penuh toksik ini akan membuatkan anda dalam keadaan bimbang. Rasa risau dan takut sentiasa menyelubungi diri anda. “Boleh ke nak keluar ni?”, “Nak beli barang ni, agak-agak dia bagi tak?”, itu adalah antara persoalan yang akan sering bermain di fikiran anda.

 Menjadi tertekan

Sudahlah sentiasa dalam keadaan bimbang dan takut, ditambah pula dengan rasa tertekan. Semakin kronik perhubungan anda, semakin anda akan menjadi tertekan. Kebiasaannya tekanan yang anda hadapi, lama-kelamaan akan mewujudkan jurang perhubungan antara anda dan individu di sekeliling anda seperti keluarga dan rakan baik.

 Prestasi menurun

Gabungan rasa bimbang dan tekanan merupakan satu kombinasi yang akan memberikan kesan terhadap prestasi kehidupan anda, terutamanya melibatkan pekerjaan. Keadaan yang anda hadapi mungkin akan mengakibatkan anda hilang fokus dalam kerja yang perlu anda lakukan.

 Gangguan kesihatan

Ini merupakan antara kesan yang paling negatif. Apabila perhubungan anda dengan keluarga dan rakan semakin jauh, prestasi kerja yang merosot, tekanan dan rasa bimbang yang bercampur, menyebabkan anda menjadi sangat negatif. Keadaan ini tidak mustahil boleh memberikan kesan secara langsung kepada kesihatan anda.

Jadi bagaimana untuk menghentikan cinta toksik ini? Hello Doktor ada jawapannya.

Hentikan cinta toksik

Terdapat beberapa cara yang boleh anda lakukan untuk menghentikan hubungan dan cinta toksik yang anda lalui.

Jujur

Perkara pertama yang perlu anda lakukan adalah untuk menjadi jujur dengan diri anda sendiri. Tanyakan kepada diri anda, adakah ini bentuk perhubungan yang anda harapkan? Sampai bila anda dapat bertahan? Setiap perkara anda hadnya. Jadi berhenti daripada membiarkan diri anda diri terjerumus dalam hubungan memberikan penderitaan ini.

Tekad

Pada mulanya anda mungkin akan berasa berbelah bahagi dengan keputusan untuk menghentikan hubungan cinta toksik yang anda lalui. Namun, tekadkan hati anda. Berhenti dan elakkan segala bentuk perhubungan komunikasi dengan si dia. Tidak perlu ada rasa kasihan kepada si dia.

Ia mungkin sukar, tambahan pula jika hubungan tersebut sudah terjalin bertahun-tahun lamanya. Tetapi sesuatu yang sudah lama terjalin belum tentu terbaik untuk anda. Percayalah anda berhak untuk mendapatkan individu yang lebih baik.

Pengganti

Walaupun mungkin akan ada individu yang menyarankan anda untuk mencari pengganti, jangan sama sekali mengikuti saranan tersebut selagi anda belum benar-benar bersedia. Risiko anda untuk tertarik kepada perhubungan yang lebih bertoksik adalah lebih tinggi. Jadi bersabar.

Belajar untuk menyayangi diri anda terlebih dahulu, itu adalah yang sebaiknya. Ini kerana tiada siapa yang akan menyayangi diri anda (selain keluarga anda) lebih baik daripada diri anda sendiri.

Sokongan

Anda tidak perlu malu untuk mendapatkan bantuan dan sokongan daripada individu sekeliling anda. Jika berasakan anda memerlukan seseorang untuk meluahkan apa yang dirasai, dapatkan teman yang rapat dan boleh dipercayai. Luahkan, jika terasa ingin menangis, maka menangislah.

Redha

Berhenti menyalahkan diri sendiri atau bertanyakan mengapa itu semua berlaku kepada anda. Percayalah, setiap yang berlaku mempunyai sebab yang tersendiri. Kita hanya merancang dan Tuhan menentukan segalanya, bukan? Senyum dan percayalah akan hadir sinar dalam hidup anda.

Anda mungkin berminat untuk membaca artikel:

Anda Dalam Perhubungan Dominan Atau Patuh?

Keintiman dan Bersetubuh: Apakah Ada Perkaitan Dalam Hubungan Seksual?

Bagaimana Kaunseling Pasangan Membantu Dalam Perhubungan